open-index/open-wikipedia-markdown huggingface dataset:
大衛·高帕菲 (小說)

《**大衛·高帕菲**》（，又譯《**塊肉餘生錄**》）係19世紀英國批判現實主義作家查爾斯·狄更斯嘅第八部重要作品，全名《**布倫德斯通貧民窟嘅大衛·高帕菲（從來冇諗過以任何方式出版）嘅個人歷史、歷險、經歷同觀察**》，喺1848－1850年寫。同佢嘅其它作品一樣，故事係以連載嘅方式刊登嘅，歷時兩年。

喺呢部帶有自傳性質嘅小說裏邊，狄更斯借用「大衛自身嘅歷史同經驗」，從某啲方面回顧同總結咗自己嘅生活道路，表現出佢嘅人生態度同道德理想。作品所展示嘅繪聲繪色、豐富多彩嘅生活畫面，具有鮮明深刻嘅時代特點。喺1867年版裏面，狄更斯寫咗：「同許多縱壞仔女嘅父母一樣，我都有個心目中最愛嘅細路，佢個名叫做大衛·高帕菲。」

## 參考
腳掣

**腳掣**泛指用腳來控制嘅掣，好多機器都有，例如衣車或者製陶轉盤都有腳掣，有啲整字幕嘅專業人員亦都係用腳掣來控制一段片或者一段錄音向前向後。用腳控制機器嘅好處，係可以令到手可以做其他嘅嘢。

常見嘅腳掣包括：
*腳掣 (車)
*腳掣 (飛機)
*腳掣 (鋼琴)
聖戰風雲 (電影)

**聖戰風雲**（；）係一部由林嶺東、奧利維雅夫西、比特拿比斯、關之琳同韋倫韋斯呢5位演員喺1990年影嘅一部香港電影。呢部片喺1990年9月1號正式開播。

## 劇情
波蘭華沙嘅解放同盟軍，其實係個有寫住革命旗號嘅恐怖組織。佢為咗顯出佢嘅能力，就準備喺美國商務代表團訪問香港嗰時搞咗噉爆炸案嚟達到佢哋嘅政治目的。而美國中央情報局就知咗呢單線索之後，就派咗偵探去到香港，唔畀呢場陰謀繼續發展落去。點知因為單嘢同政治有關，結果香港政治部重派咗李督察嚟搞緝拿行動。而兩個喺唔同環境嚟嘅偵探就開始扯大纜，就逐漸出咗好濃厚嘅友誼出嚟，一齊粉碎咗單恐怖組織嘅爆炸計劃，重造低咗呢個組織嘅首領。但係單嘢都重位搞掂咋，啲恐怖組織就自己殺咗入去電視台嘅新聞部度騎劫嗮冚唪唥啲工作人員（包括咗李督察嘅女友——Annie），佢準備喺呢度整單流血事件重向全球轉播，嗰時李督察同域拿咁啱得咁橋，兩個一齊趕到，點知李督查嘅得力助手——小鄧已經俾恐怖分子收賣咗，而李督察同域拿都入埋恐怖組織團夥啲人度，喺咁大陣仗嗰時，佢哋兩個係點救返佢哋出嚟？

## 主演
*奧利維雅夫西
*李修賢
*比特拿比斯
*華朗威路斯
*大衛赫迪臣
*黃光亮
*關之琳
*路易斯露絲
*巔哈靈頓
*羅拔特巴迪
*史塔特安斯奴史密夫
*馬克京(I)

## 票房
呢部片喺香港嗰邊重創低咗5,523,958蚊港紙嘅票房紀錄。

## 出面網頁
*聖戰風雲 香港影庫
*Undeclared War at Hong Kong Cinemagic
*聖戰風雲 國際電影數據網
*''Undeclared War'' Film Review at Hong Kong Film Net
*圣战风云 Undeclared War(1990) 迅雷看看

## 註

類:港產片
類:1990年電影
類:廣州市背景電影
類:香港背景電影
類:恐怖襲擊題材電影
類:華沙背景電影
類:動作片
類:槍戰片
飈城

**飈城**（；）係一部由黎大煒同劉德華主演嘅一部電影，喺1989年3月3號於香港首播。呢部電影俾香港電影分級度話咗係個三級片。

## 劇情
喺飆車比賽入面撞死咗班黑幫成員嘅人——林港，就喺臺南走到嚟香港度避難，靠黑道嚟頂住阿爺嘅手下而住喺焦貴情（另一黑幫嘅盟友）老婆嘅屋企度，後嚟入咗去湖南大圈仔嘅拗數入面。因爲焦貴喺大圈華嘅交易入面，自己食咗個金表落肚度，俾大圈華以為佢係俾人追斬……大圈仔幫就四周圍搵林港出嚟打杘佢（重包括埋阿Sue在內），重有差佬都同時用啲陷嚟引林港返嚟。點知道林港同阿Sue都走返到大陸度避難，不過佢哋都冇捹甩班大圈仔幫嚟斬佢哋，究竟林港嘅命仔係點？

## 主演
*劉德華
*呂秀菱
*柯受良
*吳炳南
*陳景祥
*蘇麗珠
*岳翎
*方剛
*王霄
*恬妮
*張世
*朱斗
*韓幸

## 主題曲

## 票房
喺香港嗰邊，呢部片首播咗之後嗰12日內就攞咗HK$5,661,927嘅票房紀錄。

## 出面網頁
* 
*Runaway Blues at Hong Kong Cinemagic
* 

類:港產片
類:1989年電影
類:廣州市背景電影
類:香港背景電影
類:黑社會背景影視作品
類:槍戰片
FAIRY TAIL

《**FAIRY TAIL**》（フェアリーテイル）係日本漫畫家真島浩（ましま ヒロ）嘅漫畫作品。

佢喺2009年10月12號，動畫化。2014年，第六期放映。

## 出面網頁
* マガメガ FAIRY TAIL
* TVアニメ「FAIRY TAIL」公式サイト
* テレビ東京・あにてれ FAIRY TAIL（第1期）
* テレビ東京・あにてれ FAIRY TAIL（第2期）
* 特装版「FAIRY TAIL」公式サイト
* アニメ『劇場版 FAIRY TAIL』公式サイト
* TVアニメ FAIRY TAIL 公式 - Twitter
* 響 - HiBiKi Radio Station -「FAIRY TAIL Webラジオ『魔導士ギルド放送局 やりすぎソーサラー!』」番組詳細
石春

**石春**（，春正寫膥），又叫**鵝春石**、**鵝蛋石**，顧名思義即係鵝春形噉嘅石仔。尺寸有大有細。一般嘅石頭表面俾水流衝擊，兼且同其它石頭互相摩擦，經過長時間，就會變成石春。多數喺河床搵到。

## 睇埋
*石春路
石春路

**石春路**（，春正寫膥）係鋪滿石春嘅行人路，畀人除鞋赤腳行，石春刺激腳板底穴位、鬆弛筋膜、加強血液循環，有腳底按摩嘅效果。
石春路喺香港多數出現喺公園或者休憩地方。
麻石

**麻石**，又叫**花崗岩**、**花崗石**，係酸性火成岩嘅一種，喺地底形成，並且主要由石英、鉀長石同黑雲母組成。切面有好多唔同顏色嘅麻點，所以叫麻石。麻石質地夠硬，係經常用到嘅建築材料。
苦海孤雛

《**苦海孤雛**》（英文：Oliver Twist，中國大陸多譯為《霧都孤兒》，又譯《孤雛淚》），係英國作家狄更斯第二部作品，1838年由李察鞭利（Richard Bentley）出版。

如同狄更斯嘅其他小說，呢本書揭露咗好多當時嘅社會惡疾，如救濟院、童工、以及幫派吸引青少年犯罪等，試圖喚起大眾嘅注意。狄更斯使用諷刺同埋黑色幽默嚟對社會嘅虛僞作出嘲諷。
雙城記

《**雙城記**》（**A Tale of Two Cities**）係狄更斯以法國大革命做背景寫嘅長篇歷史小說，為世界文學經典名著，故仔將巴黎、倫敦兩個大城市黐埋一齊講，圍住一個醫生一家同一對夫婦嚟講；小說講貴族點衰、殘害百姓，人民猙到貴族入骨，導致法國大革命。主要思想係為愛而自我犧牲，「雙城」就指巴黎同倫敦。書長四十五章，喺1859年4月30號用咗三十一個星期連載出版，之後多次改編成電影、電視劇。
德意志銀行雙塔

**德意志銀行雙塔**（；／），簡稱**德銀雙塔**（），佢係德國黑森法蘭克福入面嘅一棟雙塔摩天大廈，德意志銀行嘅總部都響呢度。呢兩棟大樓有時都俾法蘭克福當地人話成「現金卡」（）同「信用卡」（）係因為呢兩個詞喺德國嘅商業場合入面，成日都用喺德國人嘅口語嗰邊。

## 負責方
呢間大廈係由3位德國建築師——華特·哈尼克、哈因茨·沙伊德同約恆尼斯·舒密特一齊嚟負責設計，Grontmij BGS設計公司嚟負責構造設計，德意志銀行嚟負責管理。

## 逳手同落成時間
德意志銀行雙塔喺1978年起，1984年起好。

## 性質
*佔地面積：60,000㎡
*樓層
*:1號塔：地上40層樓、地下3層樓
*:2號塔：地上38層樓、地下3層樓
*高度
*:1號塔：155 m
*:2號塔：155 m

## 連出去
* Deutsche Bank 
* The Twin Towers will be renovated
* New Deutsche Bank Towers
黑豆

**黑豆**係黃豆嘅一個變種，豆身黑色。

傳統上黑豆係整豆豉嘅原料，近年又興將黑豆同黑芝麻磨成「黑芝麻黑豆漿」。

## 睇埋
*黃豆
發條橙

《**發條橙**》（**A Clockwork Orange**）係英國作家安東尼伯吉斯喺1962年嘅反烏托邦小說。
魯賓遜漂流記

《**魯賓遜漂流記**》（**Robinson Crusoe**）係英國作家丹尼爾笛福喺1719年寫嘅歷險小說。

故仔講一個後生仔，叫魯賓遜，佢放棄學法律，而選擇出海經商同探險。
理性與感性

《**理性與感性**》（**Sense And Sensibility**）係英國作家珍奧斯汀喺1811年寫嘅小說。
動物農莊

《**動物農莊**》（**Animal Farm**）係英國作家佐治奧威爾喺1945年寫嘅反烏托邦小說。
浮華世界

《**浮華世界**》（**Vanity Fair**），又叫《名利場》，係英國作家柴克雷喺1847年寫嘅小說。
廣州塔碼頭

**廣州塔碼頭**（）係廣州一個客運碼頭，喺海珠區廣州塔附近嘅藝苑路嘅西北邊，東邊隔籬冇幾遠就係廣州塔站。呢度有過江渡輪可以去到北京路、芳村、黃沙、海心沙同南方大廈嗰邊。另外，每晚嘅珠江夜遊最遠去到呢度、之後就返轉頭。

從2014年11月4號到2018年11月9號間，原先嘅水巴S2綫東邊總站嚟到呢度就返轉頭，不過從2018年11月10號開始，水巴S2綫同S11綫再次合併兼再次延長到海心沙停，原先水上巴士S2綫保持咗4年又5日嘅東邊總站歷史正式改變咗。

## 航綫

## 附近嘅建築同景區
*廣州塔
*赤崗塔
*廣州國際媒體港
*珠江帝景苑
*廣州塔地鐵站
*廣州塔有軌電車站
簡愛

《**簡愛**》（**Jane Eyre**），又叫《**孤女飄零記**》，係英國作家莎樂布朗特喺1847年嘅小說。
筆袋

**筆袋**係裝筆同其他文具嘅袋，方便隨身帶住，通常用布、真皮或者軟膠整。

舊時亦興用金屬、木或者硬膠整成盒形，就叫做**筆盒**。
筆記簿

**筆記簿**，又叫**記事簿**，係用嚟做筆記嘅簿，入面有好多張空白嘅紙，多數都畫定一行行方便寫字。

## 睇埋
*手提電腦（筆記簿電腦）
手提電腦

（，），又叫**筆記簿電腦**，係種方便隨身帶嘅電腦，好似一本筆記簿咁細。
## 睇埋
*平板電腦
無仔生

**無仔生**，學名**不育**或者**不孕**，係指一對男女想生仔，但女方始終都無娠紀。呢個問題起因有可能係女方，亦有可能係男方，甚至兩邊都有份。
賓館

**賓館**，又叫**旅舍**，係可以短住嘅地方，唔似得酒店咁豪華，而只會有基本住宿設備，規格似宿舍。

賓館除咗接待旅客，亦可以做時鐘酒店。

招待對象係後生仔嘅旅舍叫**青年旅舍**。
波特

**波特**可以指：
* 波特 (Porter)，常見嘅英文姓氏；
* 波特 (Potter)，另一個常見嘅英文姓氏，哈利·波特裡面個「波特」對應嘅姓氏。
米高·波特 (澳式足球員)

**米高·波特**（；）係一位退徂役嘅澳式足球員，職業生涯淨係效力過荷桑麻鷹一支球隊。

## 參考


類:澳洲運動員
香港3D奇幻世界

**香港3D奇幻世界**（**Hong Kong 3D Museum**）係香港一間視覺藝術美術館，2014年7月7號開張。嚮九龍尖沙咀加連威老道96號希爾頓大廈1樓，佔地一萬平方呎。美術館分為五個主題區，展示3D藝術作品七十幾件，重有影相指引。

## 主題區
*「香港文化」
*「中華文化」
*「浪漫旅程」
*「奇想天地」
*「3D體驗主題」

## 出面網頁
*香港3D奇幻世界
*
米高·波特

**米高·波特**可以指：
* 米高·尤真·波特，美國經濟學家；
* 米高·波特，澳洲澳式足球員；
* 米高·羅拔·波特，英國足球員；
* 金·米高·波特，美國職業摔角旁述及電臺節目主持。
占士羅德列基斯

**占士羅德列基斯**（，）係哥倫比亞足球員，司職前鋒或者進攻中場，家下效力緊墨超球會利昂，曾經效力過巴西甲組足球聯賽傳統勁旅聖保羅同歐洲勁旅皇馬。

## 出面網頁

* 
*
爾朱皇后

**爾朱皇后**（）係北魏時出身爾朱家族嘅皇后，總共有三位，分別係：
*爾朱皇后 (元子攸)，北魏孝莊帝元子攸嘅皇后，係爾朱榮嘅女。喺孝莊帝畀爾朱家族殺咗後，佢做咗高歡妾室，稱爲「大爾朱氏」。
*爾朱皇后 (元曄)，北魏長廣王（廢帝）元曄嘅皇后，係爾朱兆（爾朱榮嘅侄仔）嘅女，即係佢係大爾朱氏嘅堂姪女。喺孝武帝元修賜死元曄後，佢亦都做埋高歡妾室，稱爲「小爾朱氏」。
*爾朱皇后 (元恭)，北魏節閔帝（前廢帝）元恭嘅皇后，係爾朱兆嘅女，係小爾朱氏嘅姊妹，亦係大爾朱氏嘅堂姪女。
米高波特 (經濟學家)

**米高波特**（，）係美國出名管理學家、經濟學家、競爭戰略同埋國民經濟發展競爭力方面嘅權威
，26歲成為哈佛商學院教授，係哈佛大學史上最後生嘅教授。

## 學術貢獻
* 價值鏈（*Value chain*）
* 產業競爭嘅五力分析（*5 forces analysis*）
* 鑽石理論（"Diamond Model"）
* 市場定位（*market positioning*）-區分為差異化基礎（*variety base*）、需求基礎（*need base*）、同埋經由特殊管道基礎（*access base*）嘅市場定位
* 策略群組（*strategic groups，strategic sets*）
* 競爭策略（*generic strategies*）-區分為成本領先、差異化同埋集中化
* 區域經濟發展嘅波特聚類（*Porter's clusters*）

## 參考
泵

**泵**（）係吸入同埋排出液體或者氣體嘅機械，譬如吸水嘅叫**水泵**；吸氣嘅叫氣泵。
## 睇埋
*單車泵
爾朱皇后 (元曄)

**爾朱皇后**（；佢嘅真名未知）係中國北魏廢帝（長廣王）元曄嘅皇后。佢係爾朱兆嘅女，同北魏節閔帝嘅爾朱皇后係親姊妹。喺佢嘅夫君元曄畀北魏孝武帝元修賜死之後，佢畀權臣高歡納做妾室，咁啱佢堂姑亦係高歡嘅妾侍，於是佢做細嘅嗌做，而佢堂姑嗌做大爾朱氏。

類:北魏人
類:中國皇后
興教寺

**興教寺**（興讀卿，）可以係：
*興教寺 (西安)，係中國陝西西安嘅佛寺。
*興教寺 (北廣島)，係日本北海道北廣島嘅佛寺。
豐隆保險

**豐隆保險（亞洲）有限公司**係香港一間保險公司，1973年喺成立，前身係**道亨保險**，母公司喺馬來西亞。佢冇賣人壽，賣緊一般保險服務，包括旅遊保、工作假期保、家傭保、家務助理保、家居財物保、住院現金保、意外保、家居樓宇保。全部可以網上報價，一部份可以即時投保。新舊代言人包括王浩信、何雁詩、梁彥宗、項明生。 

## 出面網頁
* 豐隆保險（亞洲）有限公司官方網站
* 保險業監理處
* 國浩1.526億售道亨保險
* 國浩統一購自道亨業務名稱

類:保險公司
類:香港保險業
的士高

**的士高**（**Disco**）係種畀人跳舞嘅娛樂場所，會播預先錄好嘅跳舞音樂，通常都有好勁嘅拍子同節奏，配合埋五顏六色嘅燈光。人客跳舞唔使跟規矩，可以自由發揮。
## 睇埋
*舞廳
*夜總會
曲子

**曲子**（）可以係：
*音樂
**歌
*詞 (文體)，喺唐、五代又叫「曲子」、「曲子詞」。
*曲 (文學)
**散曲
**戲曲
*曲子鎮，係中國甘肅慶陽環縣嘅鎮。
大環道

**大環道**（**Tai Wan Road**）係香港九龍紅磡大環一條雙線雙行馬路，由馬頭圍道開始到佛光街天橋，1922年6月2號起好，原名「**大灣道**」，因當地原名係「大灣」，只係當地居民將「灣」變調讀成「環」。雖然係咁，要到八十幾年後嘅2006年3月3號，「大灣道」先至正式改名做「大環道」。

大環道原本係一條由馬頭圍道連接去戴亞街嘅連貫車路，主要係方便出入鶴園發電廠嘅人士，但係隨著80年代尾新嘅佛光街天橋落成，令大環道喺民樂街夾民裕街嘅轉角位到紅磡道嘅一段車路被劃作佛光街天橋嘅一部份，而嗰一段車路同通往馬頭圍道嘅大環道則被一行人路隔開，但係紅磡道至戴亞街嘅一段路，仍然被稱之為大環道。直至2005年12月23號，政府將接近海逸豪園同和黃公園嘅一段改名做「**大環道東**」。
大澳道

**大澳道**（**Tai O Road**）係香港新界大嶼山大澳一條路，1960年代頭同石壁水塘同一期起好，係出入大澳嘅唯一車路，亦係全香港最西面嘅正規車路。

## 連接嘅路
*龍田街
*羗山道
覺士道

**覺士道**（**Cox's Road**），香港道一條，喺九龍佐敦，南接柯士甸道，北接佐敦道，同彌敦道平行，主要地標包括九龍木球會同九龍草地滾球會。

覺士道原名係覺士徑（Cox's Path），1919年10月3號改名做覺士道。

## 名
覺士（Cox）係人名，道以地主命名，佢走私鴉到廣東省城圖利，後畀大清驅逐。唔做鴉片就改行地產。油蔴地笪地就係佢所有。

## 史
戰後香港童軍總會以覺士道做總部，及後搬咗去現址柯士甸道，近九龍公園。

## 攷
嶼南道

**嶼南道**（**South Lantau Road**）係香港新界南大嶼山一條路，1950年代起，方便運工人同物料去起石壁水塘，原名「**大嶼山公路**」，係連接梅窩同南大嶼山各地嘅唯一車路。
衛理道

**衛理道**（**Wylie Road**）係香港九龍京士柏一條路，南接加士居道，北接窩打老道，主要地標包括君頤峰、衛理苑、京士柏遊樂場同京士柏曲棍球場。

## 名
衛理道個名點嚟有兩個講法，一個講法話係用咗19世紀英國漢學家兼來華傳教士偉烈亞力（Alexander Wylie）個名，另一個講法話係用咗19世紀皇家香港軍團中尉威廉堅尼地衛理（William Kennedy Wylie）個名。

## 參考
蘭開夏道

**蘭開夏道**（**Lancashire Road**）係香港九龍九龍仔一條路，東接衙前圍道、喇沙利道路口，西接窩打老道、雅息士道路口，街名係用咗英國蘭開夏郡個名。
機場路 (香港)

**機場路**（）係香港新界大嶼山赤鱲角一條路，連接東涌嘅北大嶼山公路同香港國際機場，係出入機場嘅主要車路。
護國興敎寺

{
  "type": "FeatureCollection",
  "features": [
    {
      "type": "Feature",
      "properties": {
        "marker-symbol": "marker",
        "marker-color": "f00",
        "marker-size": "small",
        "title":"Maps Team"
      },
      "geometry": {
        "type": "Point",
        "coordinates": [
 109.03409,34.09199,
        ]
      }
    }
  ]
}

（興讀卿），簡稱**興敎寺**，係位於中國陝西省西安南郊20公里處嘅佛教古寺，位置喺長安區杜曲鎮少陵塬，南面約10公里處就係有名嘅終南山。間寺列入漢族地區佛教全國重點寺院，係唐長安樊川八大寺之首。呢座古剎由來深厚，有處重要嘅出名古蹟，即係五層高嘅玄奘法師舍利塔、以及佢嘅弟子、嘅舍利塔。

興敎寺喺總章二年（669年）起，起來係爲咗安葬三藏法師嘅靈骨。664年玄奘圓寂後葬喺白鹿原，669年遷葬樊川風棲塬，起咗而家嘅舍利塔。第二年擴建爲寺，唐肅宗題字「興敎」，意思係「大興佛敎」。雖然間寺起喺唐代，不過而家見到嘅寺係民國重建嘅，因爲喺清朝同治年間間寺燒冧曬，得返三支靈塔無事。

2007年起，西安當局計劃將興敎寺申報爲世界遺產。2012年7月，陝西確定咗5處8點作爲絲綢之路申遺項目，不過興敎寺就得興敎寺塔（三支靈塔）入選。2012年10月間寺啲人先知爲咗申遺要拆曬間寺，爲咗保住間寺，住持寬池法師喺2013年1月西安開嘅申遺工作協調會議度提出退出申遺項目，不過當局唔制，結果件事發酵爲。

## 攷

類:西安建築
類:中國佛寺
類:唐朝
體育中心站

**體育中心站**可以係：
* 體育中心站 (廣州)：廣州地鐵1號綫嘅車站。
* 體育中心站 (珠海)：珠海有軌電車1號綫嘅車站。
* 體育中心站 (佛山)：高明有軌電車1號綫嘅車站。
* 體育中心南站 (廣州)：珠江新城旅客自動輸送系統嘅車站，規劃早期嗌過**體育中心站**。
* 市體育中心站：鄭州地鐵1號綫嘅車站。
* 體育中心站 (天津)：天津地鐵5號綫嘅車站。
* 體育中心站 (千葉)：千葉都市單軌電車2號線嘅車站。
* 體育中心站 (大連)：大連地鐵2號綫嘅車站。
高卡車

**高卡車**（**go-kart**）係隻迷你版嘅四轆賽車，架車細細部、馬力細，細路都玩得。
叉

**叉**可以係：
*餐叉
*軍叉
*丫叉
*交叉
*叉電呢個動作，charge 嘅譯音
*「𨳍」字用作語氣助詞時嘅委婉代替品
泡泡龍 (1986年遊戲)

**泡泡龍**（，）係由TAITO開發嘅電子遊戲，最先喺1986年嘅街機度推出。主角係兩隻綠色同藍色嘅可愛恐龍仔（分別叫做Bub同Bob），會噴出「泡泡」，所以叫做「泡泡龍」。泡泡龍可以一個人或者兩個人一齊玩，共有100關，每一關嘅遊戲範圍只有一個螢幕咁大，冇任何滾動，有部份關卡玩家可以喺下面嘅兩個窿「返去」螢幕度。過關方法係消滅畫面上所有嘅敵人，一般係用噴出嘅泡泡包住敵人，然後將泡泡撞爆就可以消滅。

家下呢餅帶喺街機、紅白機，及PS4平台先至有得玩。

## 系列遊戲一覽
;泡泡龍一般系列
*泡泡龍Part2
*泡泡交響曲
*泡泡回憶
*泡泡龍革命
*泡泡龍進化
*泡泡龍雙重射擊
*泡泡龍Neo！
*泡泡龍好友

;彩虹島系列
*彩虹列島
*彩虹島陽傘
*彩虹島革命
*彩虹島進化
*彩虹島高聳嘅冒險！

## 過關條件
將畫面裏面所有敵人消滅就可以過關，所有敵人消滅八秒之後會自動進入下一關。

### 特殊狀況
*若果已經俾泡泡包住嘅敵人過咗一段時間重唔撞爆佢，會轉變成紅色泡泡，並會喺冇幾耐之後衝爆泡泡，呢個時候怪物會呈現「發嬲」（變紅色同埋郁得好快）狀態。
*喺一關裏面，如果未能夠喺指定時間消滅所有敵人（大概30秒），螢幕上會出現「hurry up!」嘅警告字句，敵人亦會「發嬲」。若果過咗時間之後重未消滅全部敵人，就會出現一隻白色嘅鯊魚（叫做Baron von Blubba），雙打就會出現兩隻。Baron von Blubba係唔能夠用任何方法消滅，直到主角將畫面上其他敵人全部消滅，又或者係主角死，Baron von Blubba先會自動消失。
*當淨低最後一隻怪物嗰陣，怪物就會呈現「發嬲」狀態。

## 人物
### 玩家
*泡泡龍：可以噴出「泡泡」，俾泡泡擊中嘅敵人會轀喺泡泡入面。泡泡龍一頂個泡泡，敵人就會消滅。

### 敵人
*Bubble Buster：盒形嘅機器人，冇攻擊能力。佢喺第一關出現。
*Stoner：饑鬼嘅白色怪物，會製造石頭向前推。佢喺第六關出現。
*Beluga：紫色嘅飛龍，以45度角方向移動，當撞到牆之後會以90度返轉頭。佢喺第十關出現。
*Super Socket：一隻外星機器人，淨係會左右移動，重會向下發射激光。佢喺第六十關出現。
*Hullaballoon：熊形嘅怪物，同Beluga差唔多，不過佢有良好嘅控制能力，所以喺狹窄嘅關卡會成為危險敵人。佢喺第二十關出現。 
*Coiley：彈簧型嘅怪物，淨係會彈彈跳，而且好快。佢喺第三十關出現。
*Incendo：走得好快，不過跳躍能力超弱。佢能夠發射火焰球，而且唔似Stoner咁停低先會發射。佢喺第四十關出現。
*Willy Whistle：綠色嘅醉鬼，有非常好嘅跳躍能力。佢識得掟酒樽，而酒樽撞到牆之後會反彈，醉鬼會接返。佢喺第五十關出現。

### 大佬
*Grumple Gromit：係巨型Willy Whistle，擁有Beluga嘅飛行能力，重會猛咁「發射」酒樽。佢喺第一百關先會出現，玩家需要飲咗魔法水先至能夠攻擊佢。

## 特殊泡泡
部分關卡會出現特定效果嘅泡泡，撞爆佢會輔助玩家消滅敵人，有啲關卡一定要依賴特殊泡泡先可以消滅敵人。通常用特殊泡泡消滅敵人嘅分數都會高啲。

*水流泡泡：喺第5關出現，係裝住水流嘅泡泡，撞爆之後會有一條大型水流出現，好快咁流到最底，會直接消滅撞到嘅怪物，重會變成藍鑽石，玩家掂到就會俾佢帶住走。
*電擊泡泡：喺第19關出現，係包住電擊圖案嘅泡泡，撞爆之會根據「玩家撞爆嘅反方向」橫向移動，會直接消滅撞到嘅怪物，重會變成橙色鑽石，玩家掂到就會短暫麻痺郁唔到一陣。
*火焰泡泡：喺第25關出現，係包住火種圖案嘅泡泡，撞爆之後會直線跌落到地面，重會產生1~15個連續性火苗，會直接消滅掂到嘅怪物，玩家掂到就會痛一陣同埋速度減慢。
*字母泡泡：含有"E""X""T""E""N""D"嘅泡泡，撞爆佢會收集喺一邊，儲齊完整字母可以無條件過關同埋會加一條命。

## 攷


## 睇埋
*泡泡龍方塊
泡泡龍方塊

（；）係TAITO喺1994年發布嘅一款彈珠消除類遊戲。有一段音樂喺泡泡龍度出嚟。

## 玩法
喺底部中間嘅彈珠發射台射出彩珠，3個或以上一樣顏色嘅珠連埋一齊就會消失，玩到彈珠冇晒就過關。如果彈珠壓到落發射台就算輸。

## 系列遊戲一覽
*泡泡龍方塊
*泡泡龍方塊2
*泡泡龍方塊3
*泡泡龍方塊4
*迷你泡泡龍
*泡泡龍千年
*超級泡泡龍
*超級泡泡龍2
*泡泡龍極端主義者
*泡泡龍DS
*泡泡龍重擊！
*泡泡龍太空
*泡泡龍Plus！
*新泡泡龍
*泡泡龍宇宙
*泡泡龍3D奧德修記
*泡泡龍每一個泡泡！

## 分級

## 參考


## 睇埋
*泡泡龍 (1986年遊戲)
*打磚塊
*快打磚塊

## 連出去
*泡泡龍維基泡泡龍
*泡泡龍影片
*Retro Games《泡泡龍》線上遊戲
*Retro Games《泡泡龍Strengthen》線上遊戲
*Poki《Bubble Shooter》線上遊戲
*Poki《Space Bubbles》線上遊戲
*遊戲天堂《泡泡射手》線上遊戲
*遊戲天堂《蘑菇泡泡龍》線上遊戲
*遊戲天堂《小熊泡泡龍》線上遊戲
*遊戲天堂《笑臉泡泡龍》線上遊戲
*遊戲天堂《蝴蝶泡泡龍》線上遊戲
*遊戲天堂《五彩泡泡龍》線上遊戲
*掌上游俠《冰雪泡泡龍》線上遊戲
肚痾

**肚痾**，又寫做**肚屙**，或者叫**肚瀉**、**腹瀉**、**絞肚痛**、**絞腸痧**，係消化系統嘅病徵，屙出嚟嘅便便成唔到型，水汪汪咁，亦會夾雜住消化唔到嘅食物碎。成因包括腸胃炎、食物中毒、痢疾、大腸激躁症等。

## 睇埋
*嘔
*便秘
*布里斯托大便分類法
*乳糖消化不良
反胃

**反胃**，或者叫**嘔心**，係種唔舒服嘅感覺，個胃頂住頂住，好想嘔。成因包括暈浪、大肚、心理壓力大、睇到核突嘢等。
## 睇埋
*嘔
鼻哥窿

**鼻哥窿**，或者叫**鼻窿**，係鼻最出面嘅部份，空氣就經呢度出入鼻腔，一個鼻有兩個，入面有鼻毛。

## 文化
*人受驚時個鼻會收縮，所以俗語有話「嚇到鼻哥窿都無肉」。
*有句歇後語：「鼻哥窿擔遮——鼻毛（避無）可避」。
𩩍骨

**𩩍骨**（），又叫**肋索骨**，係環繞住人同其他動物心口前面嘅一排骨，後面連住脊椎。

## 其它寫法
Cantodict裏面，爾個詞寫成「骿骨」或者「𩩍骨」，但根據粵語審音配詞字庫，「骿」字無爾個音同爾個詞。

## 參考

* 《粵語古趣談續編》黃氏著 文星圖書有限公司(HK) 1997年9月 第1版 第96頁 ISBN 962-7938-02-6
* 
* 
*
Clemente Rodríguez

**洛迪古斯**（**Clemente Juan Rodríguez**，）係阿根廷前足球員，打後衛尤其係左閘，踢過小保加同聖保羅。
Oscar Damián Rodríguez Cantos

**洛迪古斯**（**Oscar Damián Rodríguez Cantos**，）係烏拉圭足球員。

## 早年生活
洛迪古斯係巴西出世，不過兩歲嗰陣就同屋企人搬咗去烏拉圭。

## 參考資料
積·洛迪古斯

**積·洛迪古斯**（，，另譯：；）係英倫足球員，司職前鋒，效力緊域斯咸。

## 註

## 連出去

*Jay Rodriguez profile at the official Southampton F.C. website
*Jay Rodriguez profile at the official Football Association website

類:般尼球員
嘔

**嘔**係消化系統嘅病徵，即係食物由胃經過食道同口走返出嚟。成因包括腸胃炎、食物中毒、暈浪、食太多嘢、飲太多酒等。

## 過程
嘔嗰陣，小腸嘅蠕動加劇，加上腹肌同埋橫膈膜急劇收縮，腹腔嘅壓力上升，擠到個胃令到內容物經囗腔吐出。

## 睇埋
*肚痾
*反胃
艾勒美士達豐些卡

**艾勒美士達豐些卡**（；；），全名**愛米斯羅德列基斯打浮些卡**（）係巴西嘅軍人同政治人，巴西南大河州嘅聖基布利奧出世。佢喺1910年至1914年間出任巴西總統。佢係首任總統德奧多洛達豐些卡嘅侄仔。
箭嘴

**箭嘴**係形狀似枝箭的符號，譬如由左指向右嘅箭嘴係「→」。箭嘴的第一個意思是表示方向，第二個意思是表示次序或排列，如早上的行程：起床→刷牙→洗面→吃早餐→換衣→上班，第三個意思是表示位置，第四個意思是表示直至，如：A至Z = A→ Z。
箭

**箭**，係種武器，要用弓或者弩射出嚟，叫射箭。箭，又叫**箭枝**，文言叫**矢**。箭可以用於打獵、打仗，現代多用於運動。

箭頭多數係五金做，又硬又尖。近箭尾附有箭羽，幫箭飛得穏啲。箭尾有叉，方便扣住弓弦。

箭頭係殺傷部位。為咗增大殺傷，箭頭係有倒鈎，箭入身再拉出來，會再傷啲。運動用嘅箭頭，係圓頭，只係用來射靶用。

箭嘅英文叫**arrow**。

## 睇埋
*箭嘴
等邊三角形

**等邊三角形**（又叫**正三角形**），係三邊相等嘅三角形。三個內角相等，都係60°。佢係銳角三角形嘅一種。當佢嘅邊長係 a，面積公式就係\frac{\sqrt 3}{4}a^2。

等邊三角形係特殊嘅等腰三角形、銳角三角形。

等邊三角形係正四面體、正八面體同埋正二十面體呢三個正多面體面嘅形狀。六個等邊三角形可以拼成一個正六邊形。
等腰三角形

**等腰三角形**係三條邊中有兩條邊相等（或者其中兩隻內角相等）嘅三角形。等腰三角形中嘅兩條相等嘅邊被稱為**腰**，而另一條邊被稱為**底邊**，兩條腰交叉組成嘅嗰個點被稱為**頂點**，佢哋組成嘅角被稱為**頂角**。

等腰三角形嘅重心、中心同垂心都位於頂點向底邊嘅垂線上。

等腰三角形嘅底嘅垂直平分線，啱啱亦係對應角嘅角平分線。

等邊三角形係等腰三角形嘅一個特殊形式。

## 睇埋
*黃金三角形
崔碧珈

**崔碧珈**（，，）係香港電影演員，2014年參演錢國偉執導嘅新戲《辣警霸王花》正式出道。

## 簡歷
崔碧珈喺香港出世，佢讀過英國錫菲爾德大學工商管理研究生碩士課程，大學入面一路都有參加戲劇班。2012年佢讀緊碩士二年班，暑假返香港時，有機會識到太陽娛樂文化管理層黃柏高，所以決定放棄返英國讀書，留喺香港發展演藝事業。去到2014年，佢畀導演錢國偉賞識，做電影《辣警霸王花》入面一個比較重要嘅角色。

## 生活
二〇二五年十二月，鄭健樂同崔碧珈健身室合照，並喺社交媒體宣稱戀愛中。但第二日崔碧珈話佢哋祇不過要好朋友，成為一單娛樂新聞。

## 演出
### 電影
;2012年
*《喜愛夜蒲2》
;2013年
*《百星酒店》
*《飛虎出征》
*《溝女不離三兄弟》飾 女粉絲
;2014年
*《Delete愛人》 飾 超模秘書
;2015年
*《壹獄壹世界：高登闊少踎監日記》 飾 Anita
*《人在囧途之港囧》 飾 Anita
*《沒女神探》 飾 Anita
;2016年
*《PG戀愛指引》 飾 Candy
*《老笠》 飾 Anita
*《辣警霸王花》 飾 Ling Ling
;2017年
*《失戀日》
*《今晚打喪屍》 飾 Liz
;2018年
*《幼兒怨》 飾 Anica Chui
;2019年
*《獅子山上》 飾 護士
;2022年
*《洗碗天團》
*《我的前世情人》
*英國電影《LOCKDOWN》 飾 Beck Chan
*德國電影《Islamophobia》 飾 Anita
*法國電影《FOLLIA》 飾 Miss Lee *主演同時擔任聯合監製

### 電視劇
;2017年
*網劇《反黑》 飾 雷嬌
;2018年
*福斯迷你劇《東方華爾街》 飾 紀娜
*香港電台電視單元劇《我的家庭醫生3之等價交換》

### 電視節目
;2016年
*無綫電視綜藝節目《我愛香港》嘉賓（第8集）
*香港有線電視節目《瘦身運動教學》主持
*ViuTV 晚吹節目《真PK》嘉賓（第14集）
*ViuTV 節目《我說過要你快樂》嘉賓（第6集）
;2017年
*ViuTV 節目《胸 x 計》主持
*ViuTV 節目《晚吹—捲上你的床》主持
*ViuTV 節目《晚吹—啪啪聲，太好聽‎》嘉賓（第26集）
*ViuTV 節目《晚吹—有病有真相‎》嘉賓（第10集）
;2018年
*亞洲電視數碼媒體 節目《百萬富翁2018》嘉賓（第1集）（同林作拍檔）

### 出版
;2016年
*崔碧珈運動寫真集
;2019年
*崔碧珈的生酮秘笈

### 廣告
;2013年
*太子餅店
*Perfection婚紗
*Miai珠寶
;2018年
*Reface Clinic 
;2020年
*紹香園月餅
*Durex
*Biggerfit網上購物平台
;2021年
*加心康

## 參考
*郭偉亮不擔心跟崔碧珈傳緋聞
*崔碧珈想做搏擊教練
*崔碧珈溝仔重口味
*崔碧珈拋胸救人

## 出面網頁
*Hongermusic Venture Ltd
*
前1610年代

**前1610年代**係指前1619年去到前1610年之間嗰十年嘅年代。

## 大件事
*商湯做咗商朝第一位君主
前1620年代

**前1620年代**係指前1629年去到前1620年之間嗰十年嘅年代。

## 大件事
*薩姆蘇地塔那做咗巴比倫王
前1630年代

**前1630年代**係指前1639年去到前1630年之間嗰十年嘅年代。

## 大件事
*月食沙羅周期34開始
橢圓

幾何學上，**橢圓**（ ）係圓錐打斜切開嘅橫切面曲線，睇落似壓扁嘅圓。要定義乜嘢謂之橢圓，可以運用軌跡嘅概念：設兩點做焦點，再設定一個距離 2a，呢個值要係大過兩個焦點之間嘅距離嘅，是但搵一點 P，只要佢同焦點 1 之間嘅距離，加上佢同焦點 2 之間嘅距離，兩個距離加埋等如 2a 咁多，P 就算係喺個橢圓上面。

橢圓嘅概念以及相關嘅分析，對天體力學嚟講相當有用，譬如係開普勒定律噉，開普勒定律喺二十一世紀初依然好有用，可以用嚟描述行星公轉嘅軌道，而呢套定律就用咗好多橢圓相關嘅概念。

## 軌跡定義

喺歐幾里得幾何嘅平面上，橢圓可以定義為一組點嘅軌跡。想像依家塊平面上有兩個固定嘅點，叫做焦點而呢兩點分別記作 F1 同 F2。再設想思考者設低一個距離叫 2a，而呢個值必須大過兩個焦點之間嘅距離，噉橢圓就可以界定為所有滿足以下條件嘅點 P 嘅集合：
:E = { P \in \mathbb{R}^2 \mid |PF_2| + |PF_1| = 2a }
用日常用語講，攞住兩點焦點同埋 2a 呢個距離，取任何一點 P，只要 PF1 同 PF2 呢兩個距離加埋等如 2a，噉 P 就喺呢個橢圓形上面。而用圖像化嘅方法嚟理解，可以畫做：

有咗呢條式，仲可以定義埋：
*中心 C：連接兩個焦點嘅線段嘅最中間嗰點，就係個橢圓嘅中心。
*主軸：通過兩個焦點嘅直線。
*頂點：主軸同橢圓相交嗰兩點，V1 同 V2，就謂之頂點。而中心至頂點嘅距離係 a 咁多。
*短軸：通過中心而且垂直於主軸嘅直線。
*焦距：由焦點去中心嘅距離，記作 c 。
*離心率：記作 e 嘅話，定義係
*:e = \frac{c}{a}
如果兩個焦點重疊，即係 F1 = F2，噉個橢圓就會變咗做圓形。噉即係話，圓形可以當係**兩個焦點喺同一處**嘅橢圓，是謂橢圓嘅一個特例，而同時橢圓就係圓形呢個概念嘅一個廣義化。

## 直角坐標

## 度量特性

\left(\frac{x}{a} \right)^2+\left(\frac{y}{b}\right)^2=1
### 面積
### 圓周

## 物理應用

### 天體軌道

## 睇埋
*天體力學
*鵝蛋形

## 文獻

* 
* 
* 
* 
* 

## 註解

## 引述

## 外拎
*用動畫方式騷橢圓同埋焦點嘅概念，YouTube
前1640年代

**前1640年代**係指前1649年去到前1640年之間嗰十年嘅年代。

## 大件事
*不降、扃先後做夏朝君主
前1650年代

**前1650年代**係指前1659年去到前1650年之間嗰十年嘅年代。

## 大件事
*埃及中王國時期滅亡，埃及第二中間時期開始
前1670年代

**前1670年代**係指前1679年去到前1670年之間嗰十年嘅年代。

## 大件事
*希克索人入侵古埃及
前1690年代

**前1690年代**係指前1699年去到前1690年之間嗰十年嘅年代。

## 大件事
*夏王桀殺咗大臣關龍逢
唯才主義

**唯才主義**（，由**同*-cracy*組成。*merit*係出自拉丁文嘅*mereō*（古典拉丁文IPA發音：/ˈme.re.oː/；意思係「去賺、值得」），而*-cracy*就源自古希臘文嘅 κράτος（IPA發音：/krá.tos/，意思係「力量、權」）係個政治政治哲學嘅思想。唯才主義主張應該要幾乎完全淨係根據嘅優點、才能、能力、功過嚟分配政治權力畀唔同嘅人。喺呢種制度入面，一個人嘅地位嘅升遷，係以測試度嚟嘅智力水平指數，或係以相應職位同界別嘅成就嚟作準。

## 參考

類:意識形態
萬木草堂

**萬木草堂**（）係中國廣東省廣州市一間合族祠，亦叫**長興學舍**（），原稱**邱氏書室**（），係三間三進、兩天井、硬山頂嘅青磚祠堂式建築。喺越秀區中山四路長興里3號。

## 史

其實呢間嘢之前唔係嗌萬木草堂，係嗌「邱氏書室」。喺1891年，有位嗌「康有爲」嘅子弟按返陳千秋同梁啟超呢班人嘅意思，喺廣州嘅長興里嗰度租咗間邱氏書室嚟辦長興學舍，佢哋辦呢間學舍係為咗宣傳維新思想嚟培養啲變法人才同埋搞教學同著作。喺1892年就搬咗去衛邊街嘅鄺氏宗祠；1893年嘅冬天，又搬咗去廣府學宮嘅仰高祠嗰邊，嗰時重改埋名嗌「萬木草堂」。而「萬木草堂」嘅名就係「用樹木嚟形容啲樹人，包括咗培養好多個棟樑。」噉解。呢間草堂唔單止喺辦緊學嗰陣培養咗好多個猛人出嚟，甚至搞掂咗兩本比較出名嘅變法理論書，而確立咗以「托古改制」為核心嘅變法主張而推動咗維新運動。不過呢間嘢唔好彩喺1898年10月份，清政府因為戊戌變法肥佬而封咗呢間草堂。喺1983年8月，廣州市政府公佈咗呢度係廣州市文物保護單位。2012年10月20號俾廣東省人民政府公佈咗係廣東省文物保護單位。

## 出過嘅猛人
* 梁啟超
* 麥孟華
* 徐勤
* 梁朝傑
* 韓文舉
* 龍澤厚
* 王覺任
* 陳千秋

## 出過嘅理論著作
* 《新學偽經考》
* 《孔子改制考》

## 相關詩詞

邱
臺北捷運

**臺北都會區大眾捷運系統**，簡稱**臺北捷運**、**北捷**，係服務臺北都會區嘅大眾捷運系統，係臺灣第一座投入營運、亦係規模最大嘅捷運系統，興建同埋營運目的係為咗紓緩臺北交通長期以來嘅塞車問題，並藉以改善都市動線同機能，促進臺北市中心同周邊衞星市鎮繁榮發展。佢由臺北市政府捷運工程局負責起，臺北捷運公司負責營運。

喺1986年3月27號行政院通過咗經建會審議嘅「臺北都會區捷運系統計畫」之後，臺北捷運1988年2月24號開始起。首條營運路線文山線（嗰時叫木柵線）喺1996年3月28號通車，經過多年建設，目前系統有文湖線（BR）、淡水信義線（R）、松山新店線（G）、中和新蘆線（O）、板南線（BL）同埋環狀線（Y），服務範圍涵蓋臺北市同新北市，亦有幾個桃園捷運嘅轉車站方便來往桃園市，尤其係桃園國際機場。而家已經成為臺北都會區嘅交通骨幹。路線長度167.4公里，營運長度146.2公里，有131個營運車站，每日平均旅客量216萬人次。臺北捷運亦係國際地鐵聯盟（CoMET）嘅成員之一。

## 路線
### 營運中路線
臺北捷運已經通車營運緊嘅路線有文湖線、淡水信義線、松山新店線、中和新蘆線、板南線、環狀線共六條主線，同埋新北投支線、小碧潭支線兩條支線。

## 註

## 參考
臺北市政府捷運工程局

**臺北市政府捷運工程局**（簡稱**臺北市捷運工程局**）係臺北捷運嘅規畫同建設機構，臺北市政府設置嘅任務編組機關，1987年2月23號成立。同臺北捷運公司同樣位於臺北市中山北路嘅「捷運行政大樓」內。

臺北捷運採取興建同管理分開由兩個機構方式負責，分別係負責規畫同建設嘅臺北市捷運局、同埋負責營運嘅臺北捷運公司。2008年11月起，受託興建臺中捷運烏日文心北屯線。

類:台北捷運
臺北捷運公司

**臺北大眾捷運股份有限公司**（簡稱**台北捷運公司**、**北捷**）係臺北捷運系統嘅營運機構，係特許經營機構。股東包含臺北市政府、新北市政府、中華民國交通部、唐榮鐵工廠、台北富邦商業銀行、兆豐國際商業銀行、合作金庫銀行等七家法人，其中臺北市政府持股73.75%，係該公司最大股東。除經營臺北捷運之外，亦受臺北市政府委託負責貓空纜車同臺北小巨蛋嘅營運，另外悠遊卡同臺北市立兒童新樂園都係佢嘅產業。

臺北捷運公司同臺北市政府捷運工程局（簡稱臺北市捷運局）共用「捷運行政大樓」作為總部所在地，位於捷運雙連站旁。臺北市捷運局負責路線嘅規畫同興建，臺北捷運公司就負責營運。

## 歷史
臺北捷運公司喺1994年7月29號成立。2006年接手貓空纜車，並喺2007年7月4號正式對外營運。2014年12月16號，轄下嘅臺北市立兒童新樂園正式開幕，取代舊有嘅臺北市立兒童育樂中心。2015年3月24號，孫以濬正式上任北捷嘅總經理，中間轉過幾次手，最近到2017年11月20號，北捷董事長一職由顏邦傑代理。

類:台北捷運
莎賓娜艾媞博柯娃

**莎賓娜艾媞博柯娃**（哈薩克文：**Сабина Алтынбекова**，）係哈薩克國家女子排球隊選手。2014年7月佢跟隊到台北打比賽，因為佢對47吋長腿同埋均稱身材，令佢響華人社會入面出名。
## 出面網頁

類:哈薩克人
類:排球員
類:女運動員
金融發展局

**金融發展局**（簡稱**金發局**；英文：**Financial Services Development Council**）係香港政府響2013年1月17號成立嘅組織，負責促進香港金融業發展。

## 成員

;主席
*查史美倫
;當然委員（財經事務及庫務局局長）
*陳家強
;非官方委員
*陳爽
*馮愉敏
*洪丕正
*關百忠
*林天福
*李細燕
*李君豪
*李律仁
*劉廷安
*馬凱博
*文禮信
*倪以理
*謝湧海
*黃鋼城
*葉招桂芳
*朱雲來
*秦曉
*Mark G Shipman
*Douglas W Arner
*威廉思眾

## 睇埋
*香港金融管理局
*貿易發展局

## 出面網頁
*
粵語日

**粵語日**係由廣州本土文化網站羊城網發起，由2014年開始將每年7月25號定做「粵語日」，推廣粵語文化，同時響互聯網上面傳播用粵語做主題嘅一系列創意海報，獲好多廣東同港澳網民響應。
## 睇埋
*推普廢粵

## 攷
*萬人上街四周年　禁粵政策重來 廣州民間傳媒人　倡定「粵語日」  蘋果日報 (香港)，2014年7月26號。
桑梓荒原記

《**桑梓荒原記**》係香港作家畢華流寫嘅長篇奇幻小說，而家出咗6冊，故仔背景用佢之前寫嘅《荒原三部曲》基礎。
葉招桂芳

**葉招桂芳**（英文：**Florence Yip**）係普華永道香港稅務部金融市場組合伙人、投資管理組亞太區稅務主管同伊斯蘭金融研究小組成員，有廿幾年專業稅務、跨國基金經理籌劃等經驗。佢亦係香港金融發展局非官方委員。
親中派

**親中派**（英文：Pro-Chinese），係政治立場比較接近中華人民共和國政府同中國共產黨嘅人，主要響中國大陸外面嘅華人地方（香港、台灣、海外華埠等）用到呢種區分。

親中係由國家層面上即指親「中華人民共和國政府」；**親共**係由政黨層面上即指親「中國共產黨」或「共產主義」。

## 情況
而家「中」係指中國，但唔係中華民國或者中國國民黨。

香港、澳門同台灣等地，政治立場偏向支持中華人民共和國政府或者中國共產黨叫做「親中派」（或者亦都可以叫做建制派），以前多叫做「左仔」。如果指傳媒即係「親中媒體」，如果係由有關政府、政黨進行新聞操控，專稱「中共黨媒」同埋「中國官媒」，例如人民日報、新華社、央視等集團嘅資訊產物。

特別指台灣，中華民國執政黨遷到台灣之後已變化。當地「親中派」重懷有三民主義統一中國政治理想，否定中國共產黨同埋中華人民共和國，所以嚴格講，繁體中文規範，「親中」唔同「親共」，只係簡體中文用法（同埋赤化後就）亂咁嚟。喺台灣，傾向中華人民共和國有政黨：中華統一促進黨、愛國同心會，呢啲政黨叫做「紅統派」；傾向中華民國政黨有：中國國民黨、台灣民眾黨、新黨，呢啲政黨叫做「藍統派」。至於泛綠就相反，綠營政黨強調，更反共，同支持、台灣獨立。

海外地區「知華人士」或對中華人民共和國友好之人同黨，又叫做親華派。不過，呢啲海外親中聲音，有時亦會引來當地人或者一啲支持民主自由價值批評。其中新加坡部分官員同機構嘅親中立場，就引起一啲香港同台灣人嘅批評。

## 睇埋
*香港親共意識
*親共
*澳門建制派

## 參考
聯福道

**聯福道**（）係香港一條行車馬路，響九龍九龍城區九龍仔，由聯合道開始，去到禧福道，0.5公里長。條路個名係用蘇格蘭聯福郡（Renfrewshire）個名。

## 沿路路口
*聯合道
*浸會大學道
*禧福道

## 沿路建築
*香港浸會大學逸夫校園
*聯校運動中心
*前香港專業教育學院李惠利分校
*天保民學校
*九龍東軍營

## 參考

*香港街道大廈詳圖（通用圖書有限公司出版）
衝上雲霄 (電影)

《**衝上雲霄**》係香港電視劇《衝上雲霄》嘅電影版，主要由寰亞電影、天下一電影製作、電視廣播有限公司同埋邵氏影城一齊投資出品。監製係梁家樹、陳維冠，導演係葉偉信、鄒凱光，由吳鎮宇、古天樂、張智霖、鄭秀文、佘詩曼、郭采潔、江美儀、馬國明等演員領銜主演，2014年8月開始拍，預計2015年暑假響中國大陸、香港、臺灣全面上畫。

## 出面網頁
* 
* 
* 
* 
* 
* 
* 
* 
* 
* 
* 
* 
*
禧福道

**禧福道**（）係香港一條行車馬路，響九龍九龍城區九龍仔，由浸會大學道開始，去到窩打老道，0.4公里長。條路個名係用英格蘭禧福郡（Herefordshire）個名。

## 沿路路口
*浸會大學道
*聯福道
*牛津道
*劍橋道
*窩打老道

## 沿路建築
*新德園 （禧福道1號）
*香港浸會大學傳理視藝大樓（禧福道5號）
*禮賢會彭學高紀念中學 （禧福道30號）

## 參考

*香港街道大廈詳圖（通用圖書有限公司出版）
金字塔 (搞清楚)

**[[金字塔]]**係建築，亦可以係：
*金字塔形，又叫錐體，一種幾何立體形狀
*金字塔站，巴黎地鐵一個車站
*金字塔廣場，法國巴黎第一區一個廣場
合一道

**合一道**（）係香港一條行車馬路，響九龍九龍城區土瓜灣，條路U字形，兩邊都接天光道，0.2公里長，有交通燈連接對面嘅靠背壟道。無綫電視劇集《皆大歡喜》同2004年香港電影《鬼馬狂想曲》都曾經響度攞景。

## 沿路建築
* 榮達閣
* 翠德閣
* 友發大廈
* 曉暉華庭
* 新亞中學
* 保良局小學
* 農圃道官立小學
* 獻主會聖馬善樂小學
* 英才職業技能培訓中心

## 參考

*香港街道大廈詳圖（通用圖書有限公司出版）
下鄉道

**下鄉道**（）係香港嘅一條行車馬路，響九龍九龍城區土瓜灣，由浙江街開始，去到九龍城道，0.5公里長。
## 沿路路口
*浙江街
*四川街
*落山道
*上鄉道
*九龍城道

## 沿路建築
*唯一大廈  (土瓜灣道60-66號)
*益民大廈  (下鄉道5-19號)
*安慶大廈  (下鄉道21-27號A)
*山海大廈  (下鄉道35-47號)
*土瓜灣天后古廟  (下鄉道49號)
*怡富閣  (下鄉道22號)
*昌興大廈  (下鄉道26-30號)
*康富大廈  (下鄉道32-34號A)
*華懋華強大廈  (下鄉道36號)
*華懋華景大廈  (下鄉道38-54號)
*嘉寶大廈  (下鄉道67-77號)
*富悅閣  (下鄉道79-87號)
*益富大廈  (下鄉道89-91號)
*鼎新大廈  (上鄉道33號)
*安樂工廠大廈  (下鄉道95-97號／九龍城道88-90號)
*土瓜灣遊樂場  (下鄉道入口)
*土瓜灣體育館／土瓜灣室內運動場  (下鄉道66號)

## 參考

*香港街道大廈詳圖（通用圖書有限公司出版）



類:土瓜灣街道
巴富街

**巴富街**（）係香港一條行車馬路，響九龍九龍城區何文田，由陶域道開始，去到公主道，0.4公里長。條路個名係用蘇格蘭巴富（Perth）個名。

## 沿路路口
*陶域道
*嘉齡道
*石鼓街
*公主道

## 沿路建築
* 毅廬
* 巴富洋樓
* 巴富花園
* 嘉芬大廈
* 五旬節中學
* 巴富街運動場
* 九龍五旬節堂
* 何文田官立中學
* 賽馬會善樂中心
* 九龍英童學校（拆咗）
* 中華基督教會合一堂九龍堂

## 參考

*香港街道大廈詳圖（通用圖書有限公司出版）
鍾鈺精

**鍾鈺精**（Emily Chung，）係前香港無綫電視基本藝人合約女藝員，2004年入行，讀過第9期舞蹈藝員訓練班，曾經做過2006年遊戲節目《一擲千金》嘅「千金小姐」。佢亦做過《萬千星輝頒獎典禮》嘅頒獎小姐同拍過唔少電視劇。

## 參考
 

## 出面網頁
*
徐玟晴

**徐玟晴**（，）係香港無綫電視基本藝人合約女藝員，讀過第21期藝員訓練班，曾經做過2006年遊戲節目《一擲千金》嘅「千金小姐」，亦都拍過唔少電視劇，代表作包括《醋娘子》嘅婢女荔枝。2020年10月份離開無綫電視。

## 演出作品
### 電視劇（[[無綫電視]]）

## 參考
 

## 出面網頁
* 

類:前無綫電視女藝員
尤蔭蔭

**尤蔭蔭**（，，）係香港無綫電視女藝員，之前係香港有線電視同奇妙電視女藝員。

## 簡歷
尤蔭蔭參選過2012年度香港小姐競選入行，之後做無綫電視藝員，曾經主持《》，客席主持《學是學非》。2016年到2018年，佢做咗奇妙電視同有線電視娛樂主持、，得閒做下活動主持，精通三文兩語，2018年又返無綫電視。

## 個人生活
尤蔭蔭喺2017年底打算同圈外男朋友結婚，但屋企人唔制，最後結唔成。

## 演出作品
### [[電視節目]]（[[無綫電視]]）
*2012年：香港小姐競選
*2012-2014年：猩猩補習班-簡單英語
*2013-2014年：學是學非
*2018年：Big Big Shop
*2018年：時尚生活：米蘭時裝展
*2019年：眼睛去旅行
*2020年：識玩旅行團2

### [[電視節目]]（[[香港有線電視]]、[[奇妙電視]]）
*2016-2018年：娛樂新聞（有線同奇妙）
*2017年：電影蒙太奇（有線）
*2017-2018年：同sing同戲（有線同奇妙）
*2017年：奇妙電視開台發佈會 
*2018年：喜出望外（有線同奇妙）

## 參考

## 出面網頁
*2012香港小姐競選 - 尤蔭蔭 Xaviera Yau - 佳麗檔案 - tvb.com
*
*
粵秀書院

**粵秀書院**（）係中國廣東省廣州市嘅其一大清嘅廣州四大書院。舊時間書院就喺而家嘅越秀區教育路附近嘅書院街入面（南朝街隔籬）。佢係一間清廷御批嘅官辦學院，更加係廣東省入面最早嘅省立書院。而家嘅粵秀書院喺越秀山入面，舊時嘅粵秀書院凈係得返個牌坊響度。

## 名
呢間書院因為喺粵秀山嘅南邊先至改咗噉嘅名。

## 史
喺公元1710年（康熙49年），有位嗌趙宏燦嘅兩廣總督喺正南門嘅鹽司街嘅舊時鹽司舊署（而家係越秀書院街）嚟辦咗間書院。到咗1730年（清雍正8年）由知府——吳騫負責重新裝修。喺1744年（乾隆9年）變咗由糧道嚟睺實呢間嘢。到咗1903年（清光緒29年）10月份就冧咗。嗰度就試過變咗兩廣學務處（方言學堂），過咗2年（1905年），由於兩廣學務處搬咗去廣雅書局嗰邊，之前越秀書院嗰度就變咗兩廣遊學預備科館，又過咗一年（1906年）就變成咗間學堂。喺1921年10月12號，嗰時廣州市教育局局長——許崇清喺原嚟粵秀書院舊址度辦咗廣州市立師範學校。而家嘅粵秀書院舊址凈係得返個牌坊響度。

喺2015年2月9號，粵秀書院喺而家嘅越秀山入面正式重新開園。

## 攷
* 粤秀书院 广州记忆网
* 广州官场旧事(55)五十四．粤秀书院 凤凰博报

## 註

類:廣州古蹟

類:書院
類:越秀山
伊斯蘭國

**伊斯蘭國**係種政府制度，遵從《回教法》去管治一個國。當中阿富汗、伊朗、毛里塔尼亞同巴基斯坦本身係共和國，所以可以歸類做伊斯蘭共和國。其餘嘅伊斯蘭國都行君主制。
## 睇埋
*伊斯蘭世界
喉嘴

**喉嘴**，又叫**閥門**或者嘩佬，係控制液體或氣體流量嘅裝置。

## 睇埋
*真空膽
*水龍頭
膽機

**膽機**係將真空膽‎做電訊號放大器嘅裝置，駁埋唱碟機同音響喇叭，就係一套高級音響。靚嘅膽機可以做到「高音甜、中音準、低音勁」。

1960至70年代，膽機喺中低功率嘅低頻（頻率低過微波）放大器中已經被電晶體放大器取代。但由於膽機特別嘅音色，音響發燒友依然鍾意用。
馬鐵 (搞清楚)

**馬鐵**（）可以係：

* 馬鐵，東漢末年人
* /，港鐵綫，已經併入
* 馬拉火車，又叫馬車鐵路，用馬拉嘅有軌車
東山湖公園

**東山湖公園**（），簡稱**東湖公園**，係廣東省廣州市嘅一間公園，係喺大沙頭東端原名「崩口塘」嘅低地，後尾畀人工改建成東山湖公園，宜家喺東山海印橋東北邊同二沙橋北邊冇幾遠嗰度。

呢間公園喺1958年開始逳手起，1959年5月1號起好兼開放。佢既係前東山區（喺2005年取消咗）入面嘅綜合性文化休息公園，又喺1963年入選咗羊城八景，嗌「**東湖春曉**」。

## 地理位置
呢間公園嘅西邊係東湖路；南邊係珠江；東邊係珠島賓館；北邊係龜崗商業區。

## 名
其實呢間公園出喺古代廣州城嘅北邊——小東園嘅一座山仔，而呢座山仔同流花湖西南邊嘅西山、北邊嘅北山（而家係越秀山）相對應，所以「東山湖」嘅名就係噉嚟。公園簡稱「東湖」係因為對應返舊時藥洲嘅西湖。

## 敘述
呢間公園嘅佔地面積有33.114公頃，不過陸地嘅面積重細個水域面積，其中陸地面積有12.2公頃，而水域面積有20.914公頃咁大。公園入面好似成座山水畫噉，湖入面啲水都好清下。其中湖入面有5個半島同1個孤島響度，每個半島到島之間有九曲橋、五孔橋、拱橋連埋一齊，同有嶺南特色嘅亭、廊、榭、閣、花架形成一體。而花卉方面，呢間公園入面種咗紫荊同柳堤響度，入面有10000幾樖110種唔同嘅喬灌木響度，一到春天就好靚。喺春天同秋天嗰陣，公園重會辦大型花展。

## 主要嘅景區
*九曲橋
*落虹橋
*五拱橋
*浪漫花島
*康樂林
*東湖廣場（薈江湖）子母皇冠

## 入面嘅設施
公園入面有舞廳、桌球室、電子遊戲室、老人活動中心、滑冰場、小賣部等娛樂基礎設施，重有釣魚區、撐艇區等遊樂區域；同埋酒樓、酒吧呢啲餐飲區。

## 附近嘅交通
* 巴士：
*:東湖路站
* 地鐵：
*:：東湖站
APM

**APM**可以係：

* 珠江新城旅客自動輸送系統：廣州地鐵入面其中一條營運緊嘅路線，圖標係。
* Apple Partition Map：一種磁碟分區格式。
* 每分鐘操作數（actions per minute，簡稱APM）：電子遊戲術語。
* 自動旅客捷運系統（Automatic People Mover）：一種鐵路類型，簡稱**旅客捷運系統**（People Mover）。
* apm (香港)：香港觀塘創紀之城五期嘅商場。
* 北京apm：新鴻基地產喺北京王府井新東安市場度發展嘅一個商場。
* Applicaton Performance Management：一種監控軟體。主要監控主機、網路、存儲、資料庫、中介軟體、應用程式嘅一種產品。
* 澳洲警察獎章（Australian Police Medal）：專門獎畀澳洲警隊嘅一種獎章。
* ArduPilotMega（簡稱ArduPilot）：一種開源嘅無人駕駛飛機平台。
烈士紀念日

**烈士紀念日**（）係紀念本土國家英雄嘅法定紀念日。唔同國家都有唔同嘅烈士紀念日。

## 唔同國家嘅烈士紀念日

## 註

類:紀念日
創富媒體

**《創富媒體》**（）係香港嘅一個網上媒體，喺2014年7月8號成立，主要係做財經方面嘅題材。

## 內容
呢個媒體會為網民提供唔同關於財經同投資方面嘅資訊，例如股票、房地產、同海外嘅物業等等。當然，個媒體亦都會討論其他議題，包括地區政治、國際關係、教育、文學、藝術、同埋日常生活等等。

## 觀念
呢個媒體嘅宗旨入面，話係支持多元化，所以鼓勵大家對唔同題材有自己獨特嘅見解。同時，個媒體亦都主張，網民唔應該因為要發表到自己嘅見解，而一尾質疑其他人嘅睇法。

### 口號同格言
**口號**：多元、獨見
**格言**：勿因群疑而阻獨見，勿任己意而廢人言。

## 出名人
* 鄭嘉瑋，《買起英國樓》作者
* 林超英，前香港天文台台長
* 梁業豪，經濟日報集團《經濟通》及《交易通》首席顧問
* 關志康，百本醫療(8216) 主席
* 龔成，《80後百萬富翁》作者
* 蔣薇，《那天，我出席了一個葬禮》作者
* 洋沖，《買起日本樓 - 不動產致勝之策略》作者
* 曾澍基教授，前浸會大學經濟系教授
* 林志江，《決戰正回報》作者

## 活動
《創富媒體》定期舉辦網下聚會。

## 外部連結
* 官方網站

類:香港網站
伊斯坦堡海峽

**伊斯坦堡海峽**係分隔亞洲同歐洲嘅海峽，喺土耳其最大城伊斯坦堡一帶，連接黑海同地中海嘅馬摩拉海。
白令海峽

**白令海峽**（；；）係分隔亞洲同北美洲嘅海峽，喺俄羅斯楚科奇同美國阿拉斯加之間，連接北冰洋嘅楚科奇海同太平洋嘅白令海之間嘅水上通道。呢條海峽係亞洲同北美洲嘅分界、俄羅斯同美國嘅分界、蘇亞迪半島同楚科奇半島嘅分界、太平洋同北冰洋嘅分界、白令海同楚科奇海嘅分界，國際日期變更線都經過呢條海峽。

## 名

呢個海峽嘅名係出喺發現佢嘅丹麥探險家——白令。

喺1728年6月，嗰時嘅沙俄（而家係俄羅斯）海軍軍官——白令，因為受到皇帝嘅要求喺堪察加河口度出發，睇下沙俄嘅東北邊係咪同北美洲西北邊連埋一齊。不過佢到咗北緯67°18′呢邊，發現重證實咗呢兩個大陸冇連埋一齊，重隔咗條好闊嘅海峽響度。後嚟啲人為咗紀念佢發現咗呢條海峽，所以「白令海峽」嘅名就係噉嚟。

## 敘述
海峽全長60公里，闊35——86公里，水深30——50米。喺海峽入面有「代奧米德群島」響度，將海峽分成3條通道。

其中海峽最窄嘅位，係從俄羅斯東北邊嘅楚科奇半島最東邊——西經169°39′7″嘅東方角開始，一直去到美國阿拉斯加州嘅蘇亞迪半島最西邊——西經168°7′12″嘅威爾士王子角嗰頭。

## 所謂「國際日期變更線」

喺1519年——1522年，嗰時有位嗌麥哲倫嘅人搞環球航行，而航行日記就準確噉寫住日期，話喺1522年7月9號返到英國嘅，但實際嗰日係1522年7月10號。

結果過咗好耐，終於有人搵出係咩筍嘢。係因為麥哲倫嘅船隊由東向西行嘅，而地球喺度唔停噉從西向東轉。搞到白天船隊猛咁追住向西移嘅太陽，而晚黑船隊就匿埋出緊嚟嘅太陽公公。搞到每日長咗分半鐘，而呢3日航行就啱好挾埋係24個鐘咁耐。喺嗰時，佢哋嘅時差唔係凈用幾點嚟計、重計埋分秒添。搞到好多人喺日常生活同工作入面，搞出咗成身蟻。

為咗唔使喺地球入面搞個亂嗮龍嘅日期劃分出嚟，喺1884年10月13號召開嘅國際經度會議入面規定咗：原則上以東西經180°為地球上嘅「今日」同「尋日」嘅分界線，叫「國際日期變更線」。而呢條日界線咁啱就經過條海峽嘅中間，佢就將代奧米德群島一分為二，其中東邊嘅大島屬俄羅斯，西邊嘅細島屬美國。雖然話呢兩個島隔咗3.9公里咁近，但係兩個島之間嘅日期就差咗足足一日（24個鐘）咁耐。如估大島嘅居民敲響咗大除夕嘅新年倒數鐘聲嘅話，細島啲人先至係大除夕嗰日嘅開始。啫係話：

*東邊向西過白令海峽：日期加一日
*西邊向東過白令海峽：日期減一日

## 美蘇外交
喺冷戰時期，白令海峽係前蘇聯（喺1992年初解咗體，而家係俄羅斯）同美國嘅邊界，由於蘇聯嘅大代奧米德島距離美國嘅小代奧米德島先至得3.9公里咁近。喺傳統入面話，嗰邊嘅當地人成日都喺呢條邊界例行訪問、慶祝節日同埋生活貿易。佢哋有時一陣喺美國、一陣喺俄羅斯噉樣。不過嗰時呢種做法係絕對唔得，因為呢條邊界係完全封死嗮。一直到1987年，有位美國游泳員——因為成功橫渡白令海峽先至放開咗俄美兩國之間嘅外交關係緊張嘅情況。嗰時重俾列根同戈爾巴喬夫頒咗份大獎畀佢。

## 白令海峽橋
喺冰河時期，由於白令海嘅海平面降低咗好多，嗰時嘅白令海峽變咗條白令海陸橋。而考古學家佢哋話，美洲嘅印第安人祖先就係從亞洲嗰邊嚟嘅獵人，跟住堆獸就嚟咗北美洲度住。
### 白令海峽大橋

## 喺亞洲位置

## 相關書籍
* 《分界线众多的地方——白令海峡》 中国少年儿童百科全书 自然·环境 第217——218页 浙江教育出版社 ISBN·7-5338-1946-2/G·1942
* 《国际日期变更线是怎么回事》 少年万事通 第198——199页 内蒙古少年儿童出版社 ISBN·7-5312-1106-8/I·225
*
*
*

## 睇埋
*白令海
*國際日期變更線
*東方角
*威爾士王子角
*白令
*楚科奇海

## 註

## 出面網頁

* PBS Video of St. Lawrence Island in Bering Strait
鄭嘉雯

**鄭嘉雯**（**Karman Cheng**，）係香港女演員。佢係加拿大唐人，響2006年參選過香港小姐競選，落選之後加入無綫電視，開頭做無綫娛樂新聞台，之後做過節目主持，亦拍過劇集，譬如《愛回家》。

鄭嘉雯喺2012年12月同香港晨曦足球隊班主周志豪拉埋天窗，2013年12月生咗個仔。

## 參考
*鄭嘉雯愛演戲邊嫁邊等

## 出面網頁
*
開學日

**開學日**（）係喺一個學年讀書嘅第一日。根據每個國家嘅當地季節、氣候同埋天氣、節假日，所以每個國家嘅開學日都唔同，連開學日所做啲嘢都唔同。

喺北半球地區，新學年開學時間喺每年嘅8月底到9月初。而南半球地區，新學年開學時間喺每年嘅1月底到2月初。

有好多學校會喺開學日搞儀式，叫**開學禮**。

## 唔同國家地區嘅開學時間
### 亞洲

### 非洲

### 北美洲

### 南美洲

### 歐洲

### 大洋洲

## 睇埋
* 散學日
* 學校活動
* 特殊活動

## 攷

類:學校教育
豬仔餅

**豬仔餅**係用月餅皮焗嘅餅，通常整到似隻豬仔。舊時月餅用磚爐焗，要試溫度就用月餅皮試，就焗成豬仔餅。豬仔餅會放入竹籠度賣，所以又叫「**豬籠餅**」。
赤崗站

**赤崗站**（；）係廣州地鐵同嘅轉車站，，喺海珠區新港中路嘅解放軍四二一醫院地底。不過兩個站廳同月台範圍嘅開放時間都唔同，其中喺2003年6月28號開放，而喺2026年2月13號開放。

呢個站喺2003年6月28號—2010年9月21號係2號綫嘅車站。

## 車站嘅結構
### 樓層

### 站廳
赤崗站係設計成冇柱嘅站廳而令到個站廳好闊。而收費區喺站廳嘅南邊，四周圍俾車站嘅商舖圍住嗮。站廳入面重有好多部扶手電梯同樓梯往返月台。而專用𨋢喺車站嘅西邊免費區域入面，乘客如估有需要嘅話，可以向車站嘅工作人員查咗車飛之後嚟協助用。

### 站台

呢個站有1個島式月台，喺新港中路嘅地底。

### 商舖同自助服務
而家嘅赤崗站入面有唔同類嘅鋪頭畀乘客買嘢同服務，好似有便利檔、麵包檔、書店同洗衫舖等。

另外，赤崗站入面重有自助服務設施畀乘客用，包括咗自動販賣機；重有充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記做廣州地鐵薈嘅會員嚟查獎分、換獎品嘅服務。

### 出入口

## 車站歷史
### 規劃時期（1988年）
喺1988年嘅「十字綫網」規劃入面就話咗嗰時舊2號綫嘅一個站，喺新港中路嗰邊。後嚟喺1997年嘅《廣州市城市快速軌道交通線網規劃研究（最終報告）》入面話咗要將條2號綫一分為二，而呢個站係話嗰時5號綫（唔係而家嘅5號綫）嘅一個站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。

### 通車之後，舊2號綫時期（2003年6月28號——2010年9月21號）
雖然喺2002年12月28號嘅地鐵2號綫首通段通咗車，但從曉港到琶洲呢橛係重未開放。而呢個站就到咗2003年6月28號嘅2號綫（曉港到琶洲嗰橛）開通咗之後先至開放。

### 2號綫同8號綫一分為二（2007年6月25號——2010年9月25號）
2007年6月25號，國家發改委通過咗廣州地鐵2號綫同8號綫嘅延長段工程。工程喺2007年8月份正式逳手，佢就係將舊嘅二號綫喺呢個站同江南西站之間嘅位拆開，分別向南、西、北三個方向延長。喺2010年9月22號——24號，成條舊嘅二號綫都停運咗嚟搞路線一分為二嘅工程。

### 8號綫時期（2010年9月25號之後）
喺2010年9月25號朝早，呢個站重新開放，改咗係8號綫嘅一部分。

## 利用狀況

## 附近嘅建築
*廣東省第二人民醫院
*赤崗大廈
*解放軍四二一醫院
*粵信廣場
*穗海大廈

## 註

## 上一站•下一站
寶崗大道站

（）；規劃時期叫過做（），係廣州地鐵嘅車站，喺海珠區昌崗中路同寶崗大道嘅交界西邊嘅地底。呢個站喺2010年11月3號開始營運。

## 車站嘅結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所。

#### 垂直結構

#### 水平結構

### 站廳
寶崗大道站嘅收費區喺站廳嘅北邊，而南邊係人行通道，而收費區有扶手電梯同樓梯、專用𨋢往返月台。

### 月台
呢個站有一個島式月台，喺昌崗中路同寶崗大道南嘅地底。

### 商舖同自助服務
而家嘅寶崗大道站入面凈係得一間麵包檔同一間洗衫檔響度。

另外，寶崗大道站入面重有自助服務設施畀乘客用，包括咗自動販賣機；重有充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記做廣州地鐵薈嘅會員嚟查獎分、換獎品嘅服務。

### 出入口

車站一共有5個出入口，但實際開咗3個。

## 頭尾班車信息同配線圖
}

▼沙園站
|}

## 車站歷史
## 利用狀況
呢個站附近有好多住宅區例如橡膠新村，翠城花園等，入邊要返工放學放工放學嘅人基本都會來呢個站坐車，高峰嗰時重好火爆，其他時候呢個站基本上冇乜人坐車。

喺廣佛綫首期後通段西朗至燕崗段開通之前，海珠區居民經常坐到呢個站落車轉巴士去鶴洞個邊，而家西朗至燕崗段開咗之後，呢班人大部分改咗去沙園轉車。

## 高峰客流控制
喺2014年5月12號開始，呢個站搞咗常態化客流控制，佢嘅客流控制時間係：
* 每星期一08:00——09:00

## 附近嘅建築同景區
*江南大戲院
*昌崗中路小學
*橡膠新村
*沙園社區
*沙園村尾
*富盈國際中心
*珠江醫院
*海珠區人民檢察院
*廣州市第卌九中學
*江南外國語學校（南校區）

## 上一站·下一站
劉依靜

**劉依靜**（，），係香港模特兒，前香港電視網絡藝員，2009年無綫電視節目《美女廚房》出過鏡，初頭有個外號叫「翻版徐淑敏」，2012年加入香港電視網絡，拍過《Night Shift》同《惡毒老人同盟》兩套電視劇。佢亦拍過廣告，好似時昌迷你倉、喜療疤、京都念慈菴。2014年淡出娛樂圈後，專注經營自己公關公司，亦都有搞婦女慈善活動。

## 參考
*周永恒認偷食o靚模 趙頌茹心死離婚
*32B劉依靜模特兒出身
*劉嘉瑩增值唔靠32C
*疑有淫照流出？Ruby強調：相片中並非本人
*劉依靜Ruby突然公開存摺　一夜成千萬富婆被質疑有大靠山！

## 出面網頁
*
*
石壆

**石壆**（）係攔馬路嘅設施，用石屎整，通常用嚟隔開唔同方向嘅行車線，亦可以做路障、防止撞車。
萬善堂

**萬善堂**（）係中國廣東省廣州市歷史入面嘅其中一間基督教堂，喺荔灣區蘆荻西50號嗰邊。佢係由西方教會——倫敦會喺廣州開嘅兩座教堂入面嘅其中一間教堂（重有一間係惠愛堂）。呢間教堂係屬中華基督教會。

## 史
呢間教堂喺1912年由傳教士——祁理信牧師嚟起。佢最先喺西關嘅萬善里（而家係西華路嘅東邊）租咗間平房嚟開福音堂，而教友方面，大多數都係屬於平民級嘅人。到咗1920年代初期，佢又買咗蘆荻西50號嘅地藏庵廢址嚟起蘆荻巷禮拜堂，而呢間教堂喺1926年起好。嗰時嘅廣州長老會、倫敦會、公理會等教派嘅10幾座教堂都加入咗中華基督教會嘅廣東協會入面，重改名嗌「中華基督教會萬善堂」嚟記得佢喺萬善里嗰度出嚟嘅。

喺1939年，萬善堂實現咗自養。到咗1959年，由於成個廣州入面嘅禮拜堂都搞聯合禮拜，中華基督教會萬善堂就同錫安堂合併咗。而1961年，萬善堂就喺香港嗰邊重新舉辦，重改咗加入基督教中國佈道會嗰度。

## 攷
光孝堂

**光孝堂**（）係中國廣東省廣州市入面嘅其中一間比較緊要嘅基督新教教堂，喺越秀區光孝路9號嗰邊。東南邊冇幾遠就係西門口站嘅C出入口。呢間教堂係由旅美華僑基督徒自己組織嘅中華綱紀慎自理傳道會（公理會）返到中國嗰陣，喺1921年12月丼錢起，1924年11月24號搞掂。呢間教堂係廣州比較大嘅其中一間教堂。

## 結構
呢間教堂坐西向東；長35米，闊23米，有26.7米（4層樓）咁高。建築風格係中西式合璧，用意大利批蕩。總面積1，470平方米，堂體比較闊。其中2樓同3樓半可以同時畀1200幾個人入去參拜；而地下部分係辦幼稚園。

## 史
喺1872年，有位旅美華僑自己出錢，喺美國三藩市嗰邊起咗間伯大尼大禮拜堂，重喺1886年嗰時組織咗中華綱紀慎自理傳道會，而呢個會係唔受外國差會控制，嚟畀咗黃瑞堂、鄺廣德嚟做董事長。而董事長佢哋係負責厝埋啲傳道會基金，跟住喺中國廣東台山起教堂。喺1894年，傳道會重派咗黃瑞堂同鄺廣德帶錢返到廣州，就喺而家嘅十八甫嗰邊買咗間屋嚟搞宣道堂。而1897年，傳道會就派咗趙哲君嚟做牧師，重安排佢返去廣東嗰頭搞教會會務。而趙君到咗廣州之後就將宣道堂改成「星導書樓」，而大樓入面就裝住西方各種社會同自然科學（冚唪唥同基督教有關嘅嘢）嘅圖書畀人睇。嗰時清政府搞維新或戊戍政變而導致書樓冇辦法再經營落去，最後就恢復返辦宣道堂。但係，由於信徒越嚟越多，加上堂舍又鬼咁窄，係時候要整大間喇，結果趙哲君就喺光孝路嗰邊買咗塊地。咁啱嗰時譚沃心牧師返咗嚟廣東，佢除咗擔任神學院教授之外，重俾傳道會嗌咗佢去做總幹事。就係噉，趙哲君同譚沃心就一齊厝錢嚟起間新嘅教堂。而教堂喺1921年12月開始起，起到1924年11月11號先至搞掂，一共丼咗70000蚊毫銀嚟起，「重改咗名嗌中華基督教會光孝堂」嘅名。嗰時重辦咗正光小學同幼稚園（解放之後畀咗越秀區人民政府，而家係光孝幼稚園）同各種短期民眾教育、其他公益事業，結果俾社會猛咁話佢點好。但係佢喺文化大革命嗰陣就唔好彩，由於嗰時嘅紅衛兵殺到教堂入面，用咗24個重就將教堂前面個院入面堆嗰座巨型書山冚唪唥都燒嗮。跟住就捉埋王牧師，用棍嚟威脅佢將墙壁夾層入面，冚唪唥嘅金條畀嗮出嚟，甚至佢重用鉸剪將王牧師屋企冚唪唥啲衫褲剪爛嗮；同埋屋企冚唪唥啲嘢都丼爛嗮。嗰時就係所謂嘅「破四舊」。就係噉，間教堂就俾信誠舊貨商店霸咗，一霸就18年咁耐，直到黨嘅十一屆三中全會為止。後嚟1978年中國改革開放之後，由於市政府重新關住咗下宗教信仰嘅自由，就喺1984年底，佢哋將房產畀返嗮教會去管理，而1985——1990年期間，呢間教堂就用咗嚟做臨時會所。其中1988年廣州市兩會入面，決定咗恢復光孝堂為開放堂，嗰時因為年久失修，入面已經喺爛融融到冇得用咁滯。就喺1989年，基督教協會成立咗修建小組嚟厝錢申請重新裝修過，結果市政府有關部門就批准咗呢單嘢，喺1991年2月份開始搞咗個大裝修，而工程喺1991年11月24號先至搞掂，嗰日重新開返堂。之後信徒就過返正常嘅宗教生活。2008年底，光孝堂俾市政府加咗入去廣州市文物保護單位嗰邊。

## 附近嘅交通
*巴士：
*:西門口（人民北路）站、西門口（中山六路）站、海珠北路站
*廣州地鐵：
*:：西門口站

## 出面網頁
* 基督教光孝堂 丁丁網

## 註

類:天主教
錫安堂

**錫安堂**可以係：

* 錫安堂 (廣州)：喺廣州市越秀區。
* 錫安堂 (香港)：喺香港東區。
* 錫安堂 (上海)：喺上海市靜安區。
喀秋莎火箭炮

**喀秋莎火箭炮**（）係第二次世界大戰期間蘇聯第一種大規模生產並投入戰鬥嘅自行火箭炮。雖然同同一時期嘅自行火炮相比，喀秋莎之類嘅自行火箭炮嘅裝甲脆弱好多，但係價格低廉，容易生產。而同同一時期嘅美軍T34希神多管火箭炮相比，喀秋莎火箭炮可以裝喺當時幾乎任何一種貨車上面，令到喀秋莎喺機動性上面佔有上風：佢可以喺10秒之內投放大量火力，然後喺遭遇敵軍還擊之前轉移。

當年，第一批喀秋莎多管火箭炮喺禾羅尼殊共產國際工廠（今日嘅）出廠嘅時候，正式嘅編號係**БМ-13**，而每架載車上面都寫徂個К字（讀「卡」，共產國際個俄文名「Коминтерн」嘅第一個字母）。但係由於生產火箭炮嘅計劃，包括БМ-13伊個編號都係高度保密嘅，當火箭炮被人運到部隊嘅時候，班士兵無人知道個К字係指乜嘢，就用俄文裡面一個К字開頭嘅女仔名「喀秋莎」，同伊種火箭炮起徂個名叫做「喀秋莎」 。而德國方面就叫伊種火箭炮做「斯大林管風琴」（）。

## 參考


類:蘇聯武器
錫安堂 (廣州)

**錫安堂**（）係中國廣東省廣州市嘅其中一間天主教嘅教堂，喺越秀區人民中路392號嗰邊。北邊靠住廣州市中小學衛生監督所同廣州市婦嬰醫院，南邊靠住廣州市第廿四中學。呢間教堂喺1935年逳手起，一直到1936年2月先至起好。

## 史
喺1901年，有位喺美國嚟嘅華裔——余錫生牧師就返咗嚟中國，佢就想嚟起間教堂，結果佢最先揀咗油欄門（而家係海珠南路嘅鹽亭東街）嗰邊起咗間會址，但係因為會址發生咗火燭，先至搬咗去西濠涌口嗰邊買咗笪地嚟搭棚架，順便重搞禮拜。到咗1913年，間教會搬咗去西濠二馬路，重整咗間群淑高等小學，但係辦咗無耐就冇辦喇，因為西濠二馬路嗰邊變咗商業鬧市。佢係就一於喺1935年，將間教堂搬咗去西瓜園（而家係人民中路392號嗰頭）嗰邊嚟起間教堂重喺1936年2月起好，重改名嗌「錫安堂」。而個名就係「上帝聖殿」噉解。

1947年，錫安堂加入咗中華基督教會廣東協會。到咗1960年之後，中華基督教會嘅萬善堂、七株榕堂，禮賢會嘅大德堂，救世軍嘅西華隊堂同埋基督徒集會嗰邊都一齊合併嗮，去到錫安堂嗰邊搞聯合禮拜。雖然話喺1966年嘅文化大革命，因為破四舊嘅關係先至搞到錫安堂閂咗門，但喺1980年9月21號就重新恢復返宗教活動。而呢間教堂有1間小學同1間幼稚園，重有1間喺基立村嗰邊嘅支堂，而且重出版咗錫安會刊。

## 附近嘅交通
* 巴士：
*: 人民中路站
* 廣州地鐵：
*: ：西門口站

## 出面網頁
* 基督教锡安堂 丁丁網

類:天主教
文塔

**文塔**可以係：

* 廣東省廣州市荔灣區嘅文塔
* 廣東省佛山市順德區嘅文塔
* 廣東省雲浮市羅定縣嘅文塔
* 廣東省佛山市三水區嘅文塔
* 香港嘅聚星樓
* 福建省龍岩市永定縣嘅文塔
廣州公園一覽

廣州市入面有好多間公園響度，邊個區入面都搵到佢。

除咗少數屬景點嘅公園——白雲山風景名勝區、廣州動物園、海珠濕地公園、丹水坑等之外，邊間主要公園都係免費嘅。

其中，喺1917年開嘅中央公園既係廣州第一間綜合性公園，又係廣州市第一個免費公園。

呢啲公園除咗畀市民用嚟休息之外，好多公園都有佢嘅特殊歷史意義，例如越秀公園入面嘅廣州地標——五羊石像，黃花崗七十二烈士墓、廣州起義烈士陵園同中山紀念堂等歷史事件嘅紀念園區；有好多間公園都有佢哋各種嘅文化功能，其中最突出嘅，就有廣州文化公園、廣州市兒童公園、雕塑公園等；喺各個人工湖公園入面，重有佢嘅城市濕地調節功能。

以下就係**[[廣州市]]**入面，各個主要**[[公園]]**一覽：

## 市政公園

### 越秀區
* 越秀公園
* 人民公園
* 中山紀念堂
* 東山湖公園
* 流花湖公園
* 越秀區兒童公園
* 黃花崗公園
* 廣州起義烈士陵園
* 廣州蘭圃
* 流花西苑

### 荔灣區
* 荔灣湖公園
* 廣州文化公園
* 廣州青年公園
* 廣州雙橋公園
* 醉觀公園
* 荔灣兒童公園

### 海珠區
* 曉港公園
* 瀛洲生態公園
* 海珠湖公園
* 海印公園
* 海珠區兒童公園
* 海幢公園
* 海珠濕地公園

### 天河區
* 天河公園
* 廣州珠江公園
* 華南植物園
* 天河區兒童公園
* 楊桃公園
* 鳳凰山公園

### 白雲區
* 麓湖公園
* 雲臺花園
* 白雲山風景名勝區
* 三元里抗英鬥爭紀念公園
* 白雲區兒童公園
* 廣州雕塑公園
* 白雲湖公園
* 黃石公園
* 廣州市兒童公園

### 黃埔區
* 蘿崗香雪公園
* 黃埔兒童公園
* 蘿崗兒童公園
* 鳳凰山公園
* 鳳凰湖
* 黃埔公園
* 丹水坑

### 番禺區
* 番禺區兒童公園
* 番禺兒童公園
* 蓮花山風景區

### 南沙區
* 南沙區兒童公園

### 增城區
* 增城區兒童公園

### 花都區
* 花都區兒童公園

### 從化區
* 從化區兒童公園
* 河濱公園
* 河島公園

其中，東山湖公園、荔灣湖公園、流花湖公園、麓湖公園都喺1958年起，重俾人話成係廣州四大人工湖公園。

## 森林公園

森林公園大多數都分喺鄉下地區，不過有部分嘅森林公園係免費入園嘅。

### 白雲區
* 聚龍山森林公園
* 帽峰山森林公園
* 潯峰崗生態公園

### 天河區
* 火爐山森林公園
* 龍眼洞森林公園
* 鳳凰山公園 (廣州天河)

### 黃埔區
* 龍頭山森林公園
* 金坑森林公園
* 白蘭花森林公園
* 鳳凰山公園 (廣州黃埔)

### 番禺區
* 大夫山森林公園
* 滴水岩森林公園
* 十八羅漢山森林公園

### 南沙區
* 黃山魯森林公園

### 花都區
* 九龍潭森林公園
* 王子山森林公園

### 從化區
* 風雲嶺森林公園
* 流溪河森林公園
* 石門國家森林公園

### 增城區
* 蕉石嶺森林公園
* 南香山森林公園
* 中新森林公園
* 白洞森林公園
* 白水寨

## 動物園

* 廣州動物園
* 長隆野生動物世界（之前嗌過「香江野生動物世界」嘅名，長隆夜間動物世界都同呢間嘢合併咗）
* 廣州鱷魚公園

## 主題遊樂園

* 南湖遊樂園
* 長隆歡樂世界
* 長隆水上樂園
* 森美反斗樂園

## 已經冇咗嘅公園
* 東方樂園（喺2004年執咗笠，2005年拆咗。）
* 世界大觀（喺2007年執咗笠。）
* 太陽島樂園（喺2005年執咗笠。）
* 航天奇觀（喺2011年執咗笠。）

## 攷
瀛洲生態公園

係中國廣東廣州嘅一間生態公園，喺1998年起好，位置喺海珠區東南邊嘅新滘鎮，小洲村南邊，近小洲路。佢既係海珠區果樹保護區嘅核心地帶，又係廣州市最大嘅農業生態公園。

## 史
呢間公園原先係小洲村塊地（小洲三圍）。瀛洲，係小洲村嘅別稱。1998年，做公園，覆蓋咗142公頃嘅地，入面超過50,000樖樹。

## 設施
呢間公園入面有4大設施，分別係：
### 服務
服務設施係包括咗門樓廣場、休息廊、導航版同休息凳。
### 交通
交通設施係包括咗主園路、細園路、橋仔同石級。
### 管理
管理設施係包括咗辦公管理房、圍欄同水電嘅設施。
### 衛生
衛生設施係包括咗廁所、垃圾箱同河涌清淤泥垃圾。

## 特色
呢間公園入面有好多個娛樂項目。其中包括咗果林觀光、樹蔭品茗、採摘品果、綠洲放養、河涌捕撈、溪畔釣蟛蜞等田園旅遊項目。入面有嗮自然、寧靜、野趣嘅風味，重有水上、康樂活動、球場、燒烤區同仿古遊戲等鄉村嘅休閒活動。

## 註
寶石棋

**寶石棋**，又叫**非洲棋**、**搬運棋**、**播種棋**，係種起源自非洲同中東嘅棋，用到一塊有凹位嘅板同好多粒石仔去玩，世界各地都有好多唔同變種。
主族金屬

**主族金屬**指位於元素週期表裡面嘅S區同P區嘅金屬元素，係主族元素嘅一部份。

類:化學
乓

《**乓**》（英文：**Pong**）係雅達利出嘅頭一隻街機電子遊戲，1972年出，玩法係模擬同電腦對手打乒乓波。
咭牌遊戲

**咭牌遊戲**（ ，借入粵語作 ），又叫**紙牌遊戲**，係指用遊戲牌玩嘅遊戲，可以分兩大類：用啤牌玩嘅，同埋用其他專用牌玩嘅，後者嘅例子有 UNO 呀噉。咭牌遊戲有陣時會配搭埋籌碼、骰仔噉嚟玩，但其核心一定係啲咭，例如喺魔法風雲會等嘅集換式咭牌遊戲，就成日會攞住二十面骰噉嚟玩。

咭牌遊戲歷史悠久，起源自唐朝，現代嘅咭牌遊戲由傳統嘅啤牌演變出嚟，到廿一世紀仲發展出各種複雜嘅集換式咭牌遊戲。

## 基本概論

一般嘅咭牌遊戲，通常會用一副或者幾副固定、標準化嘅牌嚟玩嘅遊戲。喺呢類遊戲當中，所有玩家冚唪唥都係用同一套預設嘅牌組，牌嘅數量同種類都係確定嘅，玩法嘅重點在於識唔識掌握規則同埋運用策略思考。

例如係啤牌噉：啤牌係最傳統亦都係最普及嘅咭牌遊戲，由一副標準嘅五十二張牌加埋鬼牌組成。啤牌嘅玩法種類繁多，由單人玩嘅接龍，到兩人對戰嘅廿一點，以至三位或以上玩家參與嘅德州話事啤等等。

## 集換式

集換式咭牌遊戲（TCG）屬於咭牌遊戲一種。呢啲遊戲同一般咭牌遊戲最大嘅分別在於，玩家需要持續購買隨機包裝嘅補充包嚟收集唔同嘅牌，從中挑選咭牌構建自己專屬嘅  。

## 睇埋
*概率論
*統計學
*機率遊戲

## 引述
橋牌

**橋牌**係隻啤牌遊戲，由四位玩家組成兩對拍檔玩，每位玩家有13隻牌，經過叫牌同打牌後，就計分定輸贏。
飛鏢

**飛鏢**係種遊戲，用手將鏢掟去鏢靶度，再跟掟中嘅位計分，好多酒吧都有得玩。
骨牌

**骨牌**係種一面有數字點數嘅牌，由骰仔演變成，舊時用骨頭整，所以叫骨牌。

中式骨牌又叫天九牌。
## 睇埋
*骨牌效應
鄉村芝士

**鄉村芝士**（意大利文：**ricotta**），係種意大利原產嘅軟質芝士，傳統係用到羊奶嘅乳清去整，質感似茅屋芝士。
廣州大學城中心區體育場

**廣州大學城中心區體育場**（）係中國廣東省廣州市嘅其中一間大型體育場同田徑訓練場，喺番禺區小穀圍島嘅廣州大學城中心區生態公園嘅北邊。呢間體育場係繼天河體育中心同廣東奧林匹克體育中心之後嘅廣州第三大體育場。

## 敘述
*佔地面積：大概269,000平方米
*:體育場：97,000平方米
*一共丼咗差唔多5億蚊嚟起

## 入面有嘅設施
呢間體育場有足球場、單車館、輪滑館、鐵人三項同公開水域賽場、極限運動場。

## 舉辦過嘅活動
*2007年：第8屆全國大學生運動會嘅部分比賽
*2010年：廣州亞運會嘅部分比賽
*2012年初：中國足球超級盃
荔枝灣文塔

，簡稱**文塔**，又嗌**文筆塔**（）或**文昌塔**（），係中國廣東廣州一座六角形金字塔尖頂嘅瓦木古塔，喺荔灣區龍津西路嘅荔枝灣涌附近，泮溪酒家斜對面。2002年9月1號，定爲市登記保護文物；2015年8月19號列為文物保護單位。

## 介紹
呢座塔高13.6米；底座用石腳嚟整，直徑5米；塔身係用大青磚嚟整；而2樓嘅外墻有細嘅簷響度，成咗塔簷都有整到素色嘅瓦當同須瓦。而頂尖嘅陶葫蘆有2米咁高。而塔身入面啲窗係用白繕土嚟整。

## 建築風格
呢座塔係屬於明朝中葉到清朝之間嘅建築。

## 所謂「文曲星」
文塔入面畀嘅文曲星都係掌握咗文人同雅士嘅功名同運氣。嗰時文曲星攞住支筆㩒中邊位就可以高中進士、舉人等呢啲科舉嘅功名。喺清朝嗰時，廣東出現過嘅3個狀元就曾經嚟過呢度拜過下。

## 附近嘅交通
;巴士
泮塘總站、泮塘站
;廣州地鐵
*：長壽路站
*：中山八站
*：如意坊站

## 有關嘅書
*《广州市荔湾区志》，广州市荔湾区地方志编纂委员会编，广东省人民出版社，1998年3月版，ISBN 7-218-02585-4/K·594
*《广州市文物普查汇编·荔湾区卷》，广州出版社，2006年11月版，ISBN 7-80731-287-4

## 註同攷
;註

;攷

## 出面網頁
* 廣州日報：深锁半世纪文塔迎客

類:廣州嘅塔
類:荔灣區
菲達芝士

**菲達芝士**（希臘文：**Φέτα**），係種希臘原產嘅硬質芝士，傳統係用到羊奶去整，通常做沙律調味。
芳提娜芝士

**芳提娜芝士**（法文：**Fontina**），係種意大利原產嘅半軟質芝士，亦係做芝士火鍋嘅其中一隻芝士。
山霍啡明

**山霍啡明**（，；）係一位喺蘇格蘭出世嘅加拿大人。佢既係世界上第一位提出咗世界時區同國際標準時間嘅人。山霍啡明喺佢在世嗰陣，設計咗加拿大嘅第一張郵票同設計咗好多條殖民鐵路同加拿大嘅太平洋鐵路。而且佢重係加拿大皇家學會同埋加拿大皇家研究所嘅創辦人。

## 早期
山霍啡明喺1827年出世喺蘇格蘭嘅快富市克哥迪區入面嘅一個安祖同愛麗莎比夫·啡明嘅屋企入面。喺佢14歲嗰陣（1845年）就去咗做鑒定者嘅實習；到咗18歲就同佢嘅大哥——大衛啡明，一齊搬到嗰時加拿大西邊（而家喺加拿大嘅東邊）嘅安大略省入面住。而佢呢次搬屋就去過加拿大嘅三大移民城市入面住過，重做咗一位外國移民，最後佢喺1847年同嗮佢啲兄妹住喺彼得堡市入面。喺1849年，佢加入咗加拿大籍。

山霍啡明喺1849年，同佢啲朋友一齊籌劃咗加拿大皇家協會重喺1851年11月4號正式成立咗呢個組織。雖然佢最先計劃係用鑒定者同設計師嚟成立一個專業嘅協會嚟搞一個重犀利嘅科學社會。不過佢喺1851年就設計咗個比較平嘅海狸布郵票出嚟，嗰時係成個加拿大入面嘅第一張郵票。即使佢嗰時俾人請咗去做鑒定者（尤其係大貨箱嘅火車方面都幾落力下），不過佢樣嘢最後喺1885年，都係畀咗個北加拿大鐵路嘅首要工程師嘅稱號出嚟（因為佢話考慮埋安全原因嘅因素先至改用鋼鐵而唔用木材）。

啡明喺1862年元旦辦嘅第10屆加拿大步槍志願者大會（而家係加拿大皇家軍隊嘅其中一個大會）入面，攞咗首領嘅排行出嚟，不過佢喺1865年走咗佬。

## 家庭

山霍啡明喺1845年就同埋佢屋企人一齊嚟咗加拿大嘅彼特堡嗰邊住，而山霍啡明同佢未來心婦安珍尼荷，一齊變咗老友，但係佢老婆喺之後無耐嘅一次雪屐出咗單意外之後嗰十年，啲後生仔女就將之前呢兩公婆嘅戀愛過程講嗮出嚟。就因為呢一年前（1855年1月份）嗰單嘢，山霍就嫁咗畀珍尼荷。而且佢有九個細路（重有兩個喺好後生嗰陣就死咗喇）。而最大年紀嘅仔法蘭克安祖，就陪埋山霍啡明喺1872年一齊去咗西邊搞咗個大型考察。而佢哋其中一個家庭成員就好跟住佢嘅心抱同啲仔女，而且佢重畀佢老竇（安祖基芝啡明），佢心抱同埋六個佢哋啲仔女喺兩年前都嚟嗮加拿大嗰邊。而啡明同荷嘅兩公婆屋企啲人都成日有來有往嘅。

由於安珍尼荷喺1888年死咗，啡明嘅姪女愛麗絲史密夫，同埋阿力山大嘅女莉莉史密夫，都喺嗮蘇格蘭嘅傾育斯嗰邊做嗮佢嘅屋企入面啲主婦嘢。

## 鐵路工程師
## 提出咗世界時區

究竟山霍啡明點解會提出世界時區，係因為佢喺1876年嘅愛爾蘭嗰邊，試過錯過咗一班火車。喺嗰時，愛爾蘭嘅火車凈係印咗「上晝」就冇印到「晏晝」，結果佢就提出咗一個24小時嘅時區出嚟，而且重設喺地球嘅中間，重唔畀接到地球入面事但邊個表面嘅子午線出嚟。就喺1879年由加拿大皇家研究所開始主辦嘅大會入面，佢就揀咗成日反對子午線嘅格林威治皇家天文台出嚟，而格林威治皇家天文台嘅反對原因係雖然話必須要用地方嘅標準時，但係佢哋服從咗山霍啡明嘅提出單一世界時區。而山霍啡明就繼續佢喺世界時區協會入面提出嘅世界時區系統就喺1884年嘅國際經度會議入面，大多數議員都讚成咗「世界鐘」呢個提議，不過佢哋都唔接受「以羅馬為中心」嘅時區，係因為規定咗，羅馬凈係一個地方時區，而唔係喺本初子午線嘅範圍入面。不過喺1929年，全世界任何一個地方都接受咗國際經度會議所提出嘅24個時區嘅嘢。

## 後半世

山霍啡明喺1880年，攞住女王大學嘅大臣意見而正式退咗休。佢同佢嘅前任大臣——佐治芒魯君迪喺最近35年做緊校長嗰陣，留低咗佢嘅意見。喺佢做緊嘢嗰陣，重唔停噉提倡海底嘅電報同電纜（冚唪唥嘅紅線），一定要喺1902年接到大英帝國（而家係大不列顛共和國）嗰邊，直到佢O嗮嘴為止。佢重攞住好大嘅商業風險，喺之後嘅1882年喺哈利法斯成立嘅諾華士高沙棉花製造廠做咗貢獻。喺1880年，佢做過渥太華園藝社會院嘅副總統。佢做出嚟嘅成就喺全球範圍入面，都好出名下。而且喺1897年，佢重俾維多利亞女王頒發咗聖米高同聖佐治嘅獎章，話佢係個共濟會嘅人。喺佢退咗休之後返到哈利法斯區嘅屋企嗰邊之後，就將佢之前間屋同95英畝嘅地轉咗畀市政府嗰邊，而家嗰度係比較出名嘅山霍啡明公園。佢重喺渥太華留咗個地方嚟住，就係喺必活公墓嗰邊。

## 所謂帶有「啡明」嘅命名
喺加拿大嘅太平洋鐵路邊嘅沙士加芝灣嗰度，有個嗌「啡明村」嘅村仔響度，其實呢個村喺1882年嗰陣因為佢先至改咗噉嘅名。而喺1901年起嘅「啡明堂」就係喺加拿大嘅皇后大學入面，佢重係成間大學嘅機電工程部門總部。喺安大略州嘅彼得堡入面，冚唪唥嘅大學嗰度重發現有「山霍啡明」嘅名響度。而且喺多倫多大學科學設計院嘅主樓同佢嘅部隊，都係用咗「山霍啡明」嚟做佢嘅名。

### 「山霍啡明獎」或「啡明獎」
喺加拿大嗰邊，啲人為咗記得山霍啡明搞咗啲乜科學嘅偉大傑作，就喺1982年，加拿大皇家協會就成立咗個「山霍啡明獎」出嚟。而呢個獎係用嚟表揚邊啲人攞咗山霍啡明獎。

## 註

類:加拿大人
類:發明家
類:工程師
菲林明

**菲林明**（，），又譯**傅林明**、**勳寧**）係英國殖民地官員，1890年到1892年做過香港輔政司，1892年到1894年做過塞拉利昂總督，1895年到1901年做過背風群島總督。

香港灣仔菲林明道（1955年前譯「勳寧道」）就係用佢個名命名，紀念佢做輔政司期間推動灣仔填海造地。
菲林明道

**菲林明道**係香港灣仔一條主要馬路，南面連住莊士敦道、灣仔道，經譚臣道、軒尼詩道、駱克道同謝斐道，有天橋橫跨告士打道，經港灣道到北面會議道，連住博覽道東。

菲林明道1955年前譯「**勳寧道**」，係用香港輔政司菲林明個名命名，紀念佢做輔政司期間推動灣仔填海造地。
榮華樓

**榮華樓**可以係：

* 榮華樓 (廣州)：喺廣州市荔灣區。
* 榮華樓 (香港)：喺香港元朗區。
趙達裕

**趙達裕**（；；）係中華人民共和國足球員，廣東省廣州市人。因為得1.6米高，所以有「矮腳虎」之稱。執教過廣州太陽神足球隊同埋日本嘅三菱青年隊。

## 生平
趙達裕喺廣州市第五中學畢業，1982年入選中國足球代表隊，多次代表國家隊踢國際賽。1986年因為左腳脛骨同埋腓骨骨折而中斷咗運動員生涯，當年佢先至得25歲。1988年去咗日本邊學嘢邊踢波，開始征戰日本聯賽，退役之後喺日本聯賽教波，喺執教日本三菱青年隊期間入咗日本籍，重按照日本人嘅習慣，改咗個名做**松木達裕**。趙達裕話「其實當時改國籍都係為咗工作方便啫。」

佢又演出過電視劇《外來媳婦本地郎》，喺劇入面中扮演兩個角色，一個係佢自己—球員趙達裕，一個係賣魚蛋嘅球迷趙大宇。

## 死
喺2015年3月18號中午12點半，趙達裕因患肝癌死咗，終年55歲。而佢嘅追悼會喺2015年3月23號正式舉行。

## 攷

## 出面網頁
*
大笪地

**大笪地**係一種雜貨市場，類似古時候嘅墟市。喺一大片空地，商販匯聚，自發形成一個個檔口，買賣咩貨物都有可能。有啲仲會有賣小食嘅走鬼，甚至大牌檔。大笪地可以係走鬼，亦可以係梗檔。譬如香港舊時最出名嘅大笪地，係喺上環嘅夜市。廣州荔灣區寶華路試過有窟雜貨市場，賣衫褲為主，就起咗啲簡陋嘅棚架，變咗室內噉。

## 睇埋
* 大笪地 (香港)
* 大笪地 (廣州)
*大笪地 (澳門)
榮華樓 (廣州)

**榮華樓**（注意「華」字有變音，）係中國廣東省廣州市嘅一間好出名嘅老字號酒樓，喺荔灣區龍津東路708—712號，龍錦大廈對面。呢間酒樓喺1876年開業，雖然話佢係廣州入面比較少見到超過1個世紀都重響度嘅其中一間老字號茶樓，但佢唔係文物保護單位。呢間酒樓比而家有嘅老字號酒樓——蓮香樓同陶陶居重要開得早。

## 史
呢間酒樓最先喺1876年嘅西關地區，龍津東路嗰邊開業，嗰時間樓重係一棟磚木結構嘅樓。到咗1936年嘅榮華樓60週年慶典嗰陣，就改成2層高嘅鋼筋石屎樓宇；中華人民共和國建立政權後嘅1956年2月，因為當局嘅公私合營而被充公。喺1960—1968年（尤其係文革時期嘅破四舊嗰陣）試過2樓嗰邊唔開，就搞咗西區商業局飲食服務管理部嘅辦公地區，嗰時凈係得返地下嗰邊搞茶飯市。而文革時期，呢間舖頭都裝修咗好幾次，搞到之前古色古香嘅風格都冇咗，變成係新時代嘅裝飾。嗰時嘅榮華茶樓，四邊牆都髹咗白色，而地下大廳同2樓都擺嗮大圓台，而方台係屬於散座，甚至唔整卡位嚟搞到個廳好大、好光、甚至係空氣流通噉。到咗1978年，榮華樓恢復咗生產佢哋嘅傳統月餅，重搞咗「榮華富貴月」出嚟而俾街坊歡迎咗佢。

到咗1983年，榮華樓又重新調整咗廳堂嘅佈置，重恢復咗宵夜夜市（21:00—00:00）。而經營方面都搞咗好多唔同嘅嘢出嚟，價錢都好平，有好多種燒賣同煲仔系列、生滾粥品、各式小炒等，重恢復咗「問位點茶」，所以生意好旺。1985年就整大咗個二樓橫廳，就將原嚟放雜物嘅空木樓改成廳房（而家嘅牡丹廳）嘅同時重加開咗間餅屋。

喺1993年，榮華樓再裝修，從之前嘅2層樓加到4層樓，重整咗10幾間有冷氣、卡拉OK嘅廳房出嚟。到咗1994年1月23號，榮華樓重新開業。

2013年8月26號突然停業，嗰時唔少市民估佢係執笠。卒之喺2014年1月份重新開返。

2015年8月20號，消失咗2年嘅粵曲喺榮華樓重新出現返，但位置變咗喺酒樓嘅3樓。

2016年11月16號，廣州市人民政府正式宣佈將呢間嘢列為歷史建築。

## 註

## 攷
* 广州荣华楼停业 沉寂待重生？ 大洋網 2013-08-08
* 荣华楼旧事 21CN 2013-12-06

類:荔灣區
杜汶澤

**杜汶澤**（，；），本名**吳卓彰**（），係臺灣嘅演員同電台DJ，英皇電影旗下嘅其中一位藝人。

## 早年
杜汶澤喺細個嗰陣喺拔萃小學度讀書，中學就喺拔萃男書院度讀書。佢唔單止屋企又窮，相反喺學校重係個衰嘅學生仔，到咗18——19歲嗰陣俾朋友繼續氹衰埋，沉迷咗賭錢，曾經差咗成百萬嘅賭債，搞到要去臺灣避難。點知咁啱有次電視台嘅面試機會，就去咗電視台度做嘢，重影咗佢一世入面嘅第一部電視劇——《94愛情故事》。後嚟就慢慢噉還清嗮啲賭債而返到香港繼續發展落去。

## 經歷
*1999年，杜汶澤就因為拍咗《我和僵屍有個約會》而搞到娛樂界都㷫埋。之後就轉咗去拍電影，重喺《無間道》部電影做「傻強」嘅角色攞咗香港電影金像獎最佳男配角嘅提名。 
*2005年12月7號，佢就開咗記者會重宣佈返佢電台界度做嘢，同鄒凱光一齊主持全新嘅節目。嗰年年底重翻唱咗黎明嘅原創歌——《眼睛想旅行》同由黎明自己作嘅《開心到震》呢兩首歌，結果就俾東亞唱片嘅聖誕精選專輯入面收錄咗。
*2006年，佢第一次做咗男主角，重做埋《伊莎貝拉》呢部電影而邊咗嗰年唯一一部入咗柏林電影展競賽嘅華語電影。嗰年杜汶澤重喺競賽入面攞埋提名嚟爭柏林影帝都有。而嗰年下半年就俾人唱話佢講野得罪咗好多演藝圈入面啲藝人（其中包括吳君如、曾志偉、劉德華、容祖兒、重有電影導演——杜琪峰、商業電台副主席——俞琤同埋寰亞電影公司嘅波士——林建嶽）而搞到佢嘅事業開始下滑，搞到俾商業電台炒咗佢魷，重冇埋廣告代言人嘅資格。一直到2007年底，重有份雜誌話杜汶澤俾劉德華勒令收返租豪宅嚟住嘅業權而迫住走佬。
*2012年4月25號，佢俾醫生診斷，話患咗喺香港比較少見嘅吉巴氏綜合症。後嚟喺嗰年8月24號參加咗同深圳衛視拍嘅節目——《年代秀》，就話咗佢已經好返嗮。
*2013年8月份，杜汶澤同阿SA一齊嚟影《超級經紀人》。嗰年重將《豪情2》嘅男主角份畀咗杜汶澤。
*2014年8月份，佢低調到馬來西亞拍新片。佢呢次同曾志偉、葉璿等人一齊合作嚟影新開喜劇片——《麻雀王》。
*2018年3月份，杜汶澤開設網上電視頻道「杜汶澤喱騷」，自己主持網上節目，又搵咗貝依霖、莊端兒等女藝人參與。2020年12月，佢轉型做收費網上節目平台，同時正名為「喱騷」。
*2023年1月份，杜汶澤旗下嘅「喱DAO」組成嘅三人女團EOS正式出道。

## 佢影過嘅片
### 電視劇（[[亞洲電視]]）

### 電視劇（[[無綫電視]]）

### 電視劇（[[ViuTV]]）

### 電視劇（其他）

### 節目主持（ViuTV）
*2018年：《走佬去臺灣》
*2019年：《走佬去馬拉》

### 節目主持（其他）

### 電視節目（[[無綫電視]]）

### 電台節目

### 廣播劇

### 舞台劇

### 棟篤笑

### 電影

### 電影（配音）

## 攞過嘅獎
### 金馬獎

### 香港電影金像獎

### [[亞洲電視]]台慶頒獎典禮

### [[柏林國際電影節]]

### 香港電影評論學會大獎

### 華鼎獎

### 華語電影傳媒大獎

### Yahoo!搜尋人氣大獎

## 出面網頁
* 
* 
* 杜汶澤 she.com訪問
* 董太我好驚你
* 賓妹正傳
* 
* 
* 
* 
* 
* 

## 註釋
單車頭盔

**單車頭盔**係種頭盔，專畀踩單車嘅人用，護住個頭，萬一有交通意外都可以減低重傷同死嘅機會。
## 睇埋
*電單車頭盔
頭盔

**頭盔**係種硬身帽，專門用嚟保護個頭，令佢唔會受好大嘅撞擊，同埋唔好畀嘢傷到佢。
## 例
*安全頭盔
*單車頭盔
*電單車頭盔
電單車頭盔

**電單車頭盔**係種頭盔，專畀揸電單車嘅人用，護住個頭，萬一有交通意外都可以減低重傷同死嘅機會。
## 睇埋
*單車頭盔
J. S. 活茲禾夫

**占士·舍伊華·活茲禾夫**（簡稱**J·S·活茲禾夫**，，）係加拿大政治人，協同聯邦黨（Co-operative Commonwealth Federation，今日嘅新民主黨嘅前身）嘅創黨主席。佢係加拿大養老金系統最主要嘅推動人之一。

## 出面網頁

類:加拿大政治人
袁鎮業

**袁鎮業**（，；）係香港藝人，喺香港出世。

Kelvin入行做演員之前係一位專業舞蹈員。大學時代嘅佢曾多次代表學校參加大專院校嘅舞蹈比賽並榮獲獎項。2008年佢修讀舞蹈專業課程，並參與過《張學友1/2世紀世界巡迴演唱會》、《鄭伊健友情歲月演唱會》、《葉蒨文完全是你演唱會》、《林峯Come 2 Me演唱會》同《Big Four 世界巡迴演唱會》嘅演出。2010年參加第二屆《Style Model Hunt 模特兒大賽》榮獲亞軍後，同時擔任模特兒份工。2012年佢入選無綫電視藝員訓練班，成為第26期藝員訓練班的學員同班長，畢業後即入無綫電視成爲部頭合約男藝員。

## 演出作品
### 電視劇（[[無綫電視]]）

### 綜藝節目（[[無綫電視]]）

### 宣傳活動（[[無綫電視]]）

### 宣傳短片（[[無綫電視]]）

### 其他演出

## Dance Exp
### 舞蹈演出

### 演唱會演出

### 電視演出

### MV演出

## Model Exp
### 硬照廣告

### 廣告片

## 其他演出
### 電影演出

## 攷
* 第26期藝員訓練班 – 袁鎮業 YUEN Chun Yip - 學員介紹 - tvb.com
* TVB第26期藝員訓練班 - 表演企劃 Group F
*YouTube袁鎮業個人專訪Part 1
*YouTube袁鎮業個人專訪Part 2
*YouTube袁鎮業個人專訪Part 3
*土豆網袁鎮業個人專訪Part 1
*土豆網袁鎮業個人專訪Part 2
*土豆網袁鎮業個人專訪Part 3

## 攷

## 出面網頁
*
*袁鎮業的廣播
*
*
資料輸入員

**資料輸入員**，係文員工種，專責將資料輸入電腦資料庫嘅工作，需要識得用鍵盤快速純熟打字。

資料輸入員同打字員唔同。打字員係發明打字機之後出現嘅工種，當時重未發明電腦，工作主要係一啲文書處理工作。直到電腦嘅出現，因為能夠大量儲存資料，先至衍生出資料輸入員嘅工種。之後，又因為電腦系統嘅互聯，同埋資料輸入自動化，對資料輸入員嘅需求日漸減少。
中區健康院

**中區健康院** （），全名**中區健康院普通科門診診所** （），係香港一間公家診所，喺中環九如坊1號，1953年起好，本來係衞生署管理，全名只係叫「中區健康院」，到2003年7月1號由醫院管理局正式接管，全名亦加長到而家咁。2013年，健康院搞翻新，到2014年3月13號再開門。

## 途經之交通
港鐵上環站E2出口，步行10分鐘。

## 參考

類:香港醫療
類:中環
白蓮路 (珠海)

**白蓮路**（）係中國廣東省珠海市入面嘅一條馬路，呢條馬路喺香洲區入面，成條馬路好似個符號「┏━」噉。西邊從九洲大道中開始，一直向東去到吉大路同埋景山路嘅交界嗰頭。

## 概要
全長1.8公里，闊10米，雙向2車道。

## 經過嘅道路
呢度啲路嘅順序係由西去到東嚟排嘅，其中**加粗**咗嘅字係主幹道：
* **[[九洲大道|九洲大道中]]**
* 蓮興路
* 吉蓮路、吉檸路
* 吉水路
* 吉大路、**[[景山路 (珠海)|景山路]]**
景山路 (珠海)

**景山路**（）係中國廣東省珠海市入面嘅一條主幹道，喺香洲區入面，成條馬路係南北走向。南邊從石花西路、石花東路同水灣路嘅交界開始，一直向北去到海濱南路同海濱北路嘅交界嗰頭。

## 概要
全長2.3公里，闊28米，雙向6車道。

## 名
呢條馬路係因為附近有間景山公園先至改咗噉嘅名。

## 經過嘅道路
呢度啲路嘅順序係由西去到東嚟排嘅，其中**加粗**咗嘅字係主幹道：
* **[[石花路 (珠海)|石花西路]]**、**石花東路**
* **[[九洲大道|九洲大道中]]**、**九洲大道東**
* 園林路
* 吉大路、白蓮路
* **[[海濱路 (珠海)|海濱南路]]**、**[[海濱路 (珠海)|海濱北路]]**
情侶路

**情侶路**可以係：

* 情侶路 (珠海)：喺廣東省珠海市香洲區。
* 情侶路 (襄陽)：喺湖北省襄陽市宜城市。
* 情侶路 (淮安)：喺江蘇省淮安市盱眙縣。
* 情侶路 (成都)：喺四川省成都市成華區。
情侶路 (珠海)

**情侶路**（）係中國廣東省珠海市入面嘅其中一條主幹道，喺香洲區入面，成條馬路好鬼多彎噉。西南邊從昌盛路嗰邊開始，一直向東北去到梅華路同港灣大道嘅交界嗰頭。呢條馬路係俾人話成珠海嘅「萬里長城」。

## 概要
全長13.1公里，闊28米，雙向6車道。呢條馬路分開咗南中北3條。

## 情侶路嘅三條道路，起點到終點
* 情侶南路：從昌盛路嗰邊開始，一直去到九洲大道東嗰頭
* 情侶中路：從九洲大道東嗰邊開始，一直去到海燕路同名亭路嘅交界嗰頭。
* 情侶北路：從海燕路同名亭路嘅交界嗰邊開始，一直去到梅華路同港灣大道嘅交界嗰頭。

## 名
其實呢條馬路係因為有個海鵬同小珠嘅浪漫愛情古仔先至改咗噉嘅名。
### 古仔
相傳有位南海龍王嘅第七個女——小玉龍喺度玩緊嗰陣就睇啱嗮成個香爐灣嘅靚景，就唔再返去仙境度落到凡間嚟享受人間靚景。而七公主就扮成漁女落咗嚟，佢自己介紹係玉珠，就俾當地漁民話係「小珠」。而小珠就成日攞條網去捉魚，甚至撈個蚌返嚟攞啲珍珠返去。而玉珠個人唔單止心靈手巧，而且心地又幾好噉，成日去攞啲靈芝草挾埋啲珍珠粉嚟幫嗮漁民醫病而俾當地漁民鍾意咗佢。

喺小珠做緊嘢嗰陣，就識咗位又戇㞗又老實嘅後生漁民——海鵬。結果呢兩條友日日行埋一齊，嚟定咗條誓而唔想俾海入面蒼蛟知佢發生咗乜事。不過蒼蛟早前就因為鍾意咗七公主就係都要娶佢先至得，結果因為知咗呢單嘢之後就恩愛成恨，甚至重憎咗七公主，話要殺咗佢都有。最後蒼蛟就變咗個矮仔嚟咗漁村度住，就行埋海鵬嗰度一齊結交。

有一日，矮仔就請咗海鵬去飲酒，而飲緊酒嗰陣，個矮仔就特登話小珠個手上面嘅8個手鐲係傳家嘅賠嫁手環，一定要向漁女攞樣嘢嚟搞訂情手信先至可以證明佢嘅真心。點知就唔好彩，成日鬼咁硬頸嘅海鵬就噉信咗矮仔講嘅嘢，話要小珠將條手環整佢落嚟做訂情手信。點知七公主聽到呢單嘢就喊到流馬尿咁滯，就向海鵬話咗佢自己嘅身世。

原嚟南海龍宮嗰度有8個家婆響度。為咗唔想畀七公主返去，結果每個人就畀咗佢束咗條手環，不過呢啲手環都唔除得，因為事但除咗條就死得喇。點知海鵬重係唔信小珠講嘅嘢，話知佢係咪發嗑瘋，結果就掉頭準備想走佬喇。而小珠為咗想嫁俾海鵬，結果佢用力將條手環掹走咗而死咗喺情人個手度。不過嗰時海鵬已經後悔都嚟唔切喇，就喊得好大聲到地震噉。而海鵬嘅喊聲就俾九洲環長老聽到嗮，就將海鵬引咗嚟大九洲島嗰邊搵到條還魂草嚟救返小珠出嚟，重話還魂草係一定要用男人啲血嚟淋先至可以生得好大樖嚟救返條人命。點知海鵬就日日用自己嘅血嚟淋還魂草，就係噉，還魂草就越嚟越大樖噉，最後連小珠都救返生喇。結果七公主條仙女就真係嚟咗人間度。就喺結婚嗰日，小珠同班姑娘喺海邊執到好大嚿嘅海蚌返嚟，重挖都嚿好靚嘅寶珠出嚟。結果小珠就嚿寶珠撐得好高，嚟畀返咁虔誠嘅九洲長老。

## 經過嘅道路

呢度啲路嘅順序係由西南去到東北嚟排嘅，其中**加粗**咗嘅字係主幹道：
* **[[昌盛路 (珠海)|昌盛路]]**
* **[[粵海路 (珠海)|粵海東路]]**
* 聯安路
* **[[水灣路 (珠海)|水灣路]]**
* 石花路
* 關前路
* 洲仔路
* 海洲路
* 吉大路
* **[[海濱路 (珠海)|海濱路]]**
* 海霞路
* 東風路
* 海燕路同名亭路
* 先烈路
* 朝陽路
* 樂園路
* 翠香路
* 華海東路
* 海虹路
* **[[梅華路 (珠海)|梅華路]]**、**[[港灣大道 (珠海)|港灣大道]]**

## 特色
呢條馬路既係珠海入面好出名嘅一條馬路，又係珠海嘅其中一個大嘅睇位。而遊客成日去珠海或澳門都唔會錯過呢度喇。重係珠海人民舉辦重大活動嘅其中一個地方，成日都俾當地居民話成係珠海嘅萬里長城。而呢條馬路甚至重係珠海嘅旅遊觀光地，因為條路有整多人單車嚟搞遊覽景區嘅嘢。另外，呢條馬路係珠海嘅婚禮流程單入面成日行嘅一條路。

另一方面，呢條路喺珠海人同情人嘅心入面嚟講係唔到底嘅，因為兩公婆拖住手行呢條路話有幾長就幾長。

## 攷
* 广东珠海——浪漫的群岛之城 巴西南大河州联邦大学孔子学院
* 情侣路：以情侣的名义自由并浪漫着 中国广播网-珠海分网
* 珠海地名：城市变迁的新名片 图驥网
* 最浪漫的“万里长城” 珠海情侣路 中国文化传媒网
長篇小說

响西方概念，**長篇小說**（，英文：**Novel**）係種文學體裁，描寫一個比較長嘅故仔，長過中篇小說，有人物、動作、對話等等嘅情節，入面唔一定全部真人真事，或者會有少少虛構成份。如果虛構成份比較多，就會叫做虛構小說（英文：Fiction）。

## 睇埋
*短篇小說
*中篇小說
吉大路

**吉大路**（）係中國廣東省珠海市嘅東西走向馬路，喺香洲區，西邊從白蓮路同景山路嘅交界開始，一直向東去到情侶路。

## 概要
全長1.8公里，闊9～13米，雙向2～3車道。

## 名
其實呢條馬路喺1980年代起好，之前一直用緊**健美路**嘅名。不過因為附近冇幾遠就係吉大村先至改咗嗌吉大路嘅名重一直用到而家。

## 特色
呢條馬路兩邊都係啲住宅樓同一片商業舖頭嘅地區，尤其係呢條馬路嘅東邊最旺（因為附近有個珠海漁女嘅景區響度）。

## 經過嘅道路
呢度啲路嘅順序係由西去到東嚟排嘅，其中**加粗**咗嘅字係主幹道：
* 白蓮路、**[[景山路 (珠海)|景山路]]**
* 景樂路
* 景園路
* **[[海濱路 (珠海)|海濱路]]** 
* **[[情侶路 (珠海)|情侶路]]**
德格拉斯·派

（；）係研究越戰同越共嘅有名學者，佢係呢方面研究嘅領先史家。1997年起佢喺度研究，而喺1981年起佢係印度支那檔案處嘅主任，而早啲時佢係美國外交部駐亞洲嘅官員，駐過西貢、香港、東京同臺北。德格拉斯·派曾經喺美國外交部做咗15年嘅首席分析員。喺佢2002年過身之前佢一直係研究越戰同越南人民軍嘅重要專家。

德格拉斯·派有北得高打大學新聞學士學位同加州大學伯利分校國際關係學士學位。喺1958年喺華府嘅美國大學攞到碩士位，畢咗業後，佢喺1963年到1964年間喺麻省理工學院爲國際研究技術中心做咗一年嘅研究生。

## 攷

## 連出去
* The Indochina Chronology
* Complete text of Douglas Pike's "Vietcong Strategy of Terror" (PDF)

類:美國史學家
類:美國外交官
林瓊鶯

**林瓊鶯**（）係中華台北足球員，花蓮阿美族人，司職後衞，多次代表中華台北女子足球代表隊出賽，渠妹妹林曼婷都係中華台北隊隊員。

## 拎
林曼婷

**林曼婷**（**Lin Man-ting, Claire**，）係中華台北足球員，花蓮光復鄉阿美族人，司職後衞，多次代表中華台北女子足球代表隊出賽，渠家姐林瓊鶯都係中華台北隊隊員。

## 拎
博濟醫學堂

**博濟醫學堂**（）係之前中國廣東廣州嘅一間教會醫學嘅專業學校，喺1866年由廣州博濟醫院負責創辦。佢係中國第一間以西醫為主嘅教育機構。而家佢係中山大學中山醫學院嘅一部分。

## 史
博濟醫院喺嘉莊辦咗10年（1845年）之後就發展成喺廣州入面，已經係好有規模，而且醫院設備、醫師力量同醫療水準方面都發展到爆燈咁滯。佢經過咗之前幾屆收啲未學過嘢嘅徒弟（尤其係1861年同1863年）嚟培訓，已經發展到可以開得醫學班喇。到咗1865年嘅博濟醫院30周年慶典嗰陣，就成立咗博濟醫校。喺1868年，甚至重多到12位學生都有。

由於博濟醫校喺1879年按返真光女校嘅學生要求嚟接受2位女仔入學，而呢個係打破咗成間學校凈係收男仔嘅尷尬歷史同時，又係創低咗嗰時中國境內培訓女醫師嘅史無前例歷史。

博濟醫校喺1885年加咗講課同實習時間嚟充實教學嘅內容，但佢哋重係3年學制。而孫中山喺1886年秋天就讀過呢間學校，到咗第年就轉咗去香港華人西醫書院（而家係香港大學李嘉誠醫學院）度讀書。到咗1897年，學校就改成4年學制。

到咗1901年，博濟醫院就正式起成正規嘅醫校，重整咗獨立嘅校舍出嚟。而新嘅校舍喺1903年起好，嗰時係成個廣州入面比較新嘅大樓，嗰年重改咗名嗌「南華醫學堂」。嗰年重變咗中國歷史入面，第一間開辦嘅現代醫學院。

到咗1909年嘅春天，由於博濟醫學堂俾學生玩罷課嚟搞對抗，而嗰時嘅校長就搞一刀切，乾脆將罷課啲學生仔冚唪唥都炒走嗮。結果學生仔就因為噉先至搞到好甍噌，甚至一於唔撈喇，搞集體走佬而導致醫校停辦，雖然話喺1909年底話重新開過，但到咗1911年又唔好彩，因為間嘢冇嗮錢而導致停辦。

## 舊生
*孫中山：喺1886年入過呢間學校讀過書。
*陳垣：喺1907年入過呢間學校讀過書。
*康廣仁

## 睇埋
* 博濟醫院
* 中山大學中山醫學院

## 攷
* 就读博济医院名称沿革 中国人民政治协商会议中山市委员会
* 嘉约翰及其博济医院对中国现代化的贡献（二） 中国基督教改革宗弟兄会 新浪博客【转载】
銀葉樹

**銀葉樹**（；學名：）；俗名係**大白葉仔**（），佢既係梧桐科銀葉樹屬嘅一個品種嘅樹，又係常綠嘅大喬木。呢種樹木喺東南亞入面邊個地區、非洲嘅東邊、大洋洲同中國內地嘅臺灣、海南、廣東、廣西、香港同福建地區；日本嘅奄美大島、沖繩島、石垣島同西表島入面都可以搵到佢。呢種樹木既係紅樹林嘅其中一個樹種，又係一種海漂植物。

## 外型特徵
:莖：
::常綠中喬木，其中幹基部分有明顯嘅板根響度。
:葉：
::革質，互生，好似個長橢圓形噉，背面就有銀白色嘅鱗片。長16～30公分，闊5～12公分，掌脈或羽脈；而葉柄成日都兩邊大。
:花：
::公罅同株，有好多個分枝嘅圓錐花序，其中花萼係好似傷口好返咗噉樣，而花係屬單性，冇花瓣；春季開花。
:::其中公花好似個鐘噉，而花萼係4～5裂，而公蕊嘅花絲就生成好似個幼長筒噉，有4～20粒花藥響度；
:果實：
::扁橢圓形，長3～5公分，有光澤，而腹縫線度有凸咗出嚟嘅龍骨形嘅嘢，入面有纖維質同大量嘅空氣響度。而木質方面，就輕飄飄，可以借住啲海水漂到邊度都得。

## 用途
*成樖樹
*: 園林嘅樹種
*: 優良嘅海岸防風樹種
* 木材
*: 用嚟起橋、建築、傢俱同整船。
* 核
*: 藥用

類:喬木
類:四季常綠植物